polyglot-tagger/wikipedia-language-snippets-filtered huggingface dataset:
ಗುಹಾ ವಾಸ್ತು ರಚನಾತಂತ್ರ ಕಟ್ಟಡ ರಚನಾತಂತ್ರಕ್ಕೆ ವ್ಯತಿರಿಕ್ತವಾದದ್ದು. ಕಟ್ಟಡ ನಿರ್ಮಾಣದಲ್ಲಿ ಬಿಡಿ ವಸ್ತುಗಳನ್ನು ಪೂರ್ವ ನಿಷ್ಕರ್ಷಿತ ವಿನ್ಯಾಸದಲ್ಲಿ ಜೋಡಿಸಿ ಒಂದು ಇಡೀ ರಚನೆಯನ್ನಾಗಿಸುವ ತಂತ್ರವಿದ್ದರೆ, ಗುಹಾ ವಾಸ್ತುವಿನಲ್ಲಿ ಇಡಿಯಾದ ಒಂದು ಬಂಡೆಯನ್ನು ಛೇದಿಸಿ ಆವರಣವನ್ನು ಸೃಷ್ಟಿಸುವುದು ಪದ್ಧತಿ. ಮೊದಲನೆಯದರ ಮೂಲಸೂತ್ರ ಸಂಕಲನ, ಎರಡನೆಯದರದು ವ್ಯವಕಲನ. ಗುಹಾ ವಾಸ್ತು ಈ ದೃಷ್ಟಿಯಿಂದ ಶಿಲ್ಪತಂತ್ರಕ್ಕೆ ಸಮೀಪವಾಗಿದೆ. ಛೇದನ ಕ್ರಿಯೆ ಎರಡರಲ್ಲೂ ಸಾಮಾನ್ಯ. ಆದರೆ ಶಿಲ್ಪದಲ್ಲಿ ಈ ಕ್ರಿಯೆಯ ಪರಿಣಾಮ ಘನ; ಗುಹಾ ವಾಸ್ತುವಿನಲ್ಲಿ ಇದು ಶೂನ್ಯಾವರಣ. ಈ ವಿಕೃತ ಸಂಬಂಧದಿಂದಾಗಿ ಗುಹಾ ವಾಸ್ತುವನ್ನು ಋಣವಸ್ತು ಅಥವಾ ಋಣಶಿಲ್ಪ ಎಂದು ಕರೆಯುವುದು ರೂಢಿ.
ಷಾನ್ಸೀ ಪ್ರಾಂತದಲ್ಲಿರುವ ಯುನ್ ಕಾಂಗ್ನಲ್ಲಿ ಸು.40 ಗುಹೆಗಳಿವೆ. ಈ ಗುಹೆಗಳಲ್ಲಿಯ ರಚನಾತಂತ್ರ ಬಾಮಿಯನವನ್ನು ಅನುಸರಿಸುತ್ತದೆ. 16.76ಮೀ ಎತ್ತರವಿರುವ ಇಲ್ಲಿಯ ಒಂದು ಆಸೀನ ಬುದ್ಧ ಮೂರ್ತಿ ಸುಂದರ ಶಿಲ್ಪ. ತಿಯೆನ್-ಲುಂಗ್-ಷಾನ್ನ ಕೆಲವು ಗುಹೆಗಳಲ್ಲಿ ಮನಸೆಳೆಯುವಂಥ ಅಪ್ಸರೆಯರ ಉಬ್ಬು ಶಿಲ್ಪಗಳಿವೆ. ಷಾನ್-ತುಂಗ್ ಪ್ರಾಂತದ ಚಿಯೆನ್-ಪೊ-ಯೈ ಎಂಬಲ್ಲಿಯ ಒಂದು ದೊಡ್ಡ ಬಂಡೆ ಸಹಸ್ರ ಬುದ್ಧರ ಬಂಡೆ ಎಂದು ಹೆಸರಾಗಿದೆ. ಇಲ್ಲಿ ಐದು ಗುಹೆಗಳೂ ಸು. 70 ಕ್ಕೂ ಹೆಚ್ಚು ಮೂರ್ತಿ ಕೋಷ್ಠಗಳೂ ಇವೆ. 618ರಲ್ಲಿ ಮಾಡಿದ ಎರಡನೆಯ ಗುಹೆಯಲ್ಲಿರುವ ಬುದ್ಧ ತ್ರಿಮೂರ್ತಿಗಳ ವಿಗ್ರಹಗಳು ಉತ್ತಮ ಶಿಲ್ಪಗಳು.
ಮಧ್ಯ ಏಷ್ಯದ ಈಗಿನ ಖೋಟಾನ್ ಪ್ರದೇಶದಲ್ಲಿ ಅನೇಕ ಬೌದ್ಧ ಗುಹಾಲಯಗಳು 4-8ನೆಯ ಶತಮಾನಗಳ ಅವಧಿಯಲ್ಲಿ ಸ್ಥಳೀಯ ರಾಜರಿಂದ ನಿರ್ಮಿತವಾದುವು. ಕಿಜ಼ಿಲ್ ಮತ್ತು ಕುಂತುರದ ಬೌದ್ಧಾಲಯಗಳು ಶಿಲ್ಪ ಮತ್ತು ಭಿತ್ತಿ ಚಿತ್ರಗಳಿಗೆ ಹೆಸರಾಗಿವೆ. ಇವೆಲ್ಲದರಲ್ಲಿಯೂ ಬೌದ್ಧ ಸಂಘಾರಾಮಗಳೂ ಚೈತ್ಯಾಲಯಗಳೂ ಇವೆ. ಮುಂದೆ ಒಂದು ಮೊಗಸಾಲೆ, ಹಿಂದೆ ಒಂದೋ ಎರಡೇ ಕೋಣೆಗಳುಳ್ಳ ಚೈತ್ಯಾಲಯಗಳು ಸಾಮಾನ್ಯ. ಇವಕ್ಕೆ ಅರೆಪೀಪಾಯಿಯ ಅಥವಾ ಗುಮ್ಮಟದ ಆಕಾರದ ಚಾವಣಿ ಇರುತ್ತದೆ. ಇಲ್ಲಿಯ ಶಿಲ್ಪದ ವಸ್ತು ಪುರ್ಣವಾಗಿ ಭಾರತೀಯ ಮಹಾಯಾನ ಬೌದ್ಧಧರ್ಮಕ್ಕೆ ಸಂಬಂಧಿಸಿದ್ದಾದರೂ ನಿರೂಪಣೆಯಲ್ಲಿ ಇರಾನಿ, ಸಸ್ಸೌನಿ ಮತ್ತು ಚೀನಿ ಶೈಲಿಗಳ ಮಿಶ್ರಣ ಕಂಡುಬರುತ್ತದೆ.
ಭಾರತದ ಗುಹಾ ವಾಸ್ತು-ಶಿಲ್ಪ ಇತಿಹಾಸ ಪ್ರಾರಂಭವಾಗುವುದು ಪ್ರ.ಶ.ಪು. 3ನೆಯ ಶತಮಾನದಲ್ಲಿ, ಮೌರ್ಯ ಸಾಮ್ರಾಟ ಅಶೋಕನ ಕಾಲದಲ್ಲಿ ಬಿಹಾರ ರಾಜ್ಯದ ಗಯ ಬಳಿ ಇರುವ ಬರಾಬರ್ ಬೆಟ್ಟಗಳಲ್ಲಿ ಏಳು ಗುಹೆಗಳು ಇವೆ. ಹಾಗೆಯೇ ಸಮೀಪದ ರಾಜಗಿರ್ ಬಳಿಯ ಬೆಟ್ಟಗಳಲ್ಲಿ ನಾಲ್ಕು ಗುಹೆಗಳಿವೆ. ಇವುಗಳ ಮೂರು ಗುಹೆಗಳಲ್ಲಿ ಅಶೋಕನ ಶಾಸನಗಳೂ ಒಂದರಲ್ಲಿ ಅವನ ಮೊಮ್ಮಗ ದಶರಥನ ಶಾಸನವೂ ಇದ್ದು, ಇವುಗಳ ಕಾಲದ ಬಗ್ಗೆ ಖಚಿತ ಮಾಹಿತಿಯನ್ನು ಒದಗಿಸುತ್ತವೆ. ಇವೆಲ್ಲ ಬಹಳ ಚಿಕ್ಕವೂ ಸಾಮಾನ್ಯ ಸ್ವರೂಪದವೂ ಆಗಿದ್ದು, ಭಾರತದ ಗುಹಾ ವಾಸ್ತುಶಿಲ್ಪದ ಆರಂಭ ಹಂತವನ್ನು ಸೂಚಿಸುತ್ತವೆ.
ಹೋಪೇ ಪ್ರಾಂತ್ಯದ ಗುಹಾ ವಾಸ್ತು ಕೇಂದ್ರಗಳಲ್ಲಿ ಸಿಯಾಂಗ್-ತಂಗ್-ಷಾನ್ ಮುಖ್ಯವಾದದ್ದು. ಇಲ್ಲಿಯ 6ನೆಯ ಶತಮಾನದ ಶಿಲ್ಪಗಳು ಜೀವಭರಿತವಾಗಿರುವಂತೆ ಕಾಣುವ ಶ್ರೇಷ್ಠ ಶಿಲ್ಪಗಳು. ಇವನ್ನು ಬಂಡೆಯಲ್ಲಿ ಉಬ್ಬುಶಿಲ್ಪದಂತೆ ಕಡೆದಿದ್ದರೂ ಪೂರ್ಣ ಶಿಲ್ಪದಂತೆಯೇ ಇವು ಬಹಳ ಮೇಲೆದ್ದಿವೆ. ಇವುಗಳಲ್ಲಿ ಮೂರನೆಯ ಗುಹೆಯಲ್ಲಿರುವ ಬುದ್ಧಮೂರ್ತಿ ಸಮೂಹ ಹೆಚ್ಚು ಹೆಸರಾಗಿದೆ. ಈ ಶಿಲ್ಪದಲ್ಲಿ ಮಧ್ಯದಲ್ಲಿ ಬುದ್ಧ, ಎರಡೂ ಕಡೆ ಇಬ್ಬರು ಲೋಹನ್ರು ಮತ್ತು ಇಬ್ಬರು ಪ್ರತ್ಯೇಕ ಬುದ್ಧರನ್ನು ಕೆತ್ತಲಾಗಿದೆ. 16ನೆಯ ಶತಮಾನದ ಕೆಲವು ಗುಹೆಗಳೂ ಇಲ್ಲಿವೆ.
ಮೌರ್ಯ ಸಾಮ್ರಾಜ್ಯದ ಸ್ಥಾಪನೆಯೊಡನೆ ಒದಗಿ ಬಂದ ಶಾಂತ ರಾಜಕೀಯ ಪರಿಸ್ಥಿತಿ, ವ್ಯಾಪಾರಿಗಳ ಅಭಿವೃದ್ಧಿ, ಇವುಗಳ ಜೊತೆಗೆ ಜೈನ-ಬೌದ್ಧ ಧರ್ಮಗಳು ಭಾರತಾದ್ಯಂತ ಹಬ್ಬಲು ದೊರಕಿದ ಅವಕಾಶ, ಇವುಗಳಿಂದಾಗಿ ಉತ್ತರ ಭಾರತದ ಅದರಲ್ಲೂ ಮಗಧ ಪ್ರದೇಶದ ಅನೇಕ ರೀತಿ ನೀತಿ ಆಚಾರಗಳು ಭಾರತಾದ್ಯಂತ ಹರಡಲಾರಂಭಿಸಿದವು. ಇದರ ಜೊತೆಯಲ್ಲೇ ಗುಹಾ ವಾಸ್ತು-ಶಿಲ್ಪ ಸಹ ಭಾರತದ ವಿವಿದೆಡೆಗಳಲ್ಲಿ ಕಾಣಿಸಿಕೊಂಡಿತು. ತಮಿಳುನಾಡಿನ ಮಧುರೆ ಮತ್ತು ಸುತ್ತಮುತ್ತಲಿನ ಪ್ರದೇಶದಲ್ಲಿ ಕಂಡು ಬರುವ ಚಿಕ್ಕ ಗುಹೆಗಳು ಪ್ರ.ಶ.ಪು. 2ನೆಯ ಶತಮಾನದವಾಗಿದ್ದು.
ಚೀನ ದೇಶಕ್ಕೆ ಮಹಾಯಾನ ಬೌದ್ಧಪಂಥ ಪ್ರವೇಶಿಸಿದ ಕಾಲದಿಂದ ಅದಕ್ಕೆ ಪೋಷಣೆ ಮತ್ತು ಪ್ರೋತ್ಸಾಹ ಮುಂದುವರಿದವರೆಗೂ ಅಲ್ಲಿ ಅಸಂಖ್ಯಾತ ಬೌದ್ಧ ಗುಹಾಲಯಗಳು ನಿರ್ಮಿತವಾದವು. ಗುಹಾಲಯಗಳ ಸಂಖ್ಯಾಬಾಹುಳ್ಯದಲ್ಲಿ ಚೀನ ಭಾರತವನ್ನು ಮೀರಿಸುತ್ತದೆ. ಆದರೆ ಭಾರತದಲ್ಲಿರುವಷ್ಟು ವೈವಿಧ್ಯ ಇಲ್ಲಿ ಕಾಣುವುದಿಲ್ಲ. ಭಾರತದ ಗುಹಾ ವಾಸ್ತು ಶಿಲ್ಪ ಕಾಲಕಾಲಕ್ಕೆ ಹೊಸ ವಸ್ತು, ಭಾವ ವಿನ್ಯಾಸಗಳ ಅಳವಡಿಕೆಯಿಂದಾಗಿ ವಿಕಾಸ ಹೊಂದಿದೆ. ಆದರೆ ಚೀನದ ಕೃತಿಗಳು ಬಹುಮಟ್ಟಿಗೆ ಸಂಪ್ರದಾಯ ಬದ್ಧವಾಗಿ ಅನುಕರಣಾತ್ಮಕವಾಗಿಯೇ ಮುಂದುವರಿದವು.
ಬಿಬನ್ ಎಲ್ ಮುಲುಕ್ನಲ್ಲಿರುವ 1ನೆಯ ಸೆಟಿ ದೊರೆಯ ಕಾಲದ ಸಮಾಧಿ , ಬೇನೀ ಹಸನ್ ಮತ್ತು ದೀರ್ ಎಲ್ ಬಹರಿಗಳಲ್ಲಿರುವ ಈ ಕಾಲದ ಸಮಾಧಿಗಳು ಉತ್ತಮ ಶಿಲ್ಪಕ್ಕೆ ಪ್ರಸಿದ್ಧವಾಗಿವೆ. ಇವುಗಳಲ್ಲಿ ತತ್ಕಾಲೀನ ದೇವರುಗಳು, ಧಾರ್ಮಿಕ ದೃಶ್ಯಗಳೇ ಅಲ್ಲದೆ, ಮೃತರ ಮತ್ತು ಅವರ ಸಂಬಂಧಿಕರ ಮೂರ್ತಿಗಳು, ಆ ವ್ಯಕ್ತಿಗಳ ಸ್ವಂತ ಸಾಧನೆಗಳು ಮುಂತಾದುವೆಲ್ಲ ಶಿಲ್ಪಿತವಾಗಿವೆ. ಇಲ್ಲಿಯ ಕೆಲವು ಶಿಲ್ಪಗಳ ಜೊತೆಯಲ್ಲಿ ಶಿಲಾಶಾಸನಗಳೂ ಇದ್ದು, ಇವು ಚರಿತ್ರೆಯ ಪುನರ್ರಚನೆಗೆ ಬಹು ಉಪಯುಕ್ತವಾಗಿವೆ.
ಚೀನದಲ್ಲಿ ಬೌದ್ಧರಲ್ಲದೆ ತಾವೊ ಸಂಪ್ರದಾಯದವರು ಸಹ ಗುಹಾವಾಸ್ತು ರೀತಿಯನ್ನು ಅಪರೂಪವಾಗಿ ಬಳಸಿಕೊಂಡಿದ್ದಾರೆ. ಷಾನ್ಸೀ ಪ್ರಾಂತದ ಲುಂಗ್-ಷಾನ್ನಲ್ಲಿ 1234 -39ರಲ್ಲಿ ಕೊರೆಯಲಾದ ಎರಡು ಗುಹೆಗಳು ತಾವೋ ಧರ್ಮೀಯರದು. ಇವುಗಳಲ್ಲಿ ಆ ಸಂಪ್ರದಾಯದ ಪೌರಾಣಿಕ ವ್ಯಕ್ತಿಗಳಾದ ಷೇನ್-ನುಂಗ್, ಹ್ವಾಂಗ್-ತಿ ಮತ್ತು ಪು-ಹ್ನಿ ಇವರ ವಿಗ್ರಹಗಳಿವೆ. ಸಿಂಕಿಯಾಂಗ್ ಪ್ರಾಂತದ ತತ್ಸುವಿನಲ್ಲೂ ತಾವೋ ಸಂಪ್ರದಾಯದವರ ಶಿಲ್ಪಗಳೂ, ಚೈತ್ಯಾಲಯಗಳು, ವಿಹಾರಗಳೂ ಇವೆ.
ಗುಹಾ ವಾಸ್ತು ಕೃತಿಗಳಲ್ಲಿ ಇತರ ವಾಸ್ತುಗಳಲ್ಲಿರುವಂತೆಯೇ ಒಳ ಆವರಣವಿದ್ದರೂ ಮುಮ್ಮುಖವೊಂದನ್ನು ಬಿಟ್ಟು ಬೇರೆ ಹೊರಮೈಯ ಅಭಾವವಿರುವುದರಿಂದ, ಶಿಲ್ಪಾಲಂಕರಣವೆಲ್ಲ ಒಳ ಮತ್ತು ಮುಮ್ಮುಖಗಳಿಗಷ್ಟೇ ಸೀಮಿತವಾಗುತ್ತದೆ. ಈ ಶಿಲ್ಪಗಳು ಗುಹಾ ವಾಸ್ತುವಿನ ಮುಖ್ಯ ಉದ್ದಿಶ್ಯವಾದ ಒಳ ಆವರಣಕ್ಕೆ ಬಾಧೆಯಾಗದಂತೆ ಇರಬೇಕಾಗಿರುವುದರಿಂದ, ಗುಹಾ ವಾಸ್ತುವಿನಲ್ಲಿ ಶಿಲ್ಪವಿದ್ದರೆ ಅದು ಅಲಂಕರಣವಾಗಿ ಸಹಯೋಗಿಯಾಗಿ ಮಾತ್ರ ಇರುತ್ತದೆ.
ಈಜಿಪ್ಟಿನ ನವಪ್ರಭುತ್ವದ ಅವನತಿಯ ಅನಂತರ ಆ ದೇಶದ ಆಳ್ವಿಕೆ ಪರದೇಶದವರ ಕೈಸೇರಿದ್ದರಿಂದ ಗುಹಾ ವಾಸ್ತು ಸಂಪ್ರದಾಯ ಕೆಲಕಾಲ ಕಡಿದು ಹೋಯಿತು. ಆದರೆ ಪುನಃ ಅಲ್ಲಿಯ 26ನೆಯ ರಾಜವಂಶದ ಕಾಲದಲ್ಲಿ ಥೀಬ್ಸ್‌ ಪ್ರದೇಶದಲ್ಲಿ ಕೆಲವು ಗುಹಾ ಸಮಾಧಿಗಳನ್ನು ಕೊರೆಯಲಾಯಿತು. ಆದರೆ ಇವು ಚಿಕ್ಕವೂ ಅನುಕರಣೆಗಳೂ ಆಗಿದ್ದು, ಈಜಿಪ್ಟಿನ ಗುಹಾ ವಾಸ್ತು ಸಂಪ್ರದಾಯದ ಅವನತಿಯನ್ನು ಸೂಚಿಸುತ್ತವೆ.
ಸಿಂಕಿಯಾಂಗ್ ಪ್ರಾಂತದ ಕೂಚದ ಗುಹೆಗಳು ಸಣ್ಣವಾದರೂ ಭಿತ್ತಿಗಳ ಮೇಲಿರುವ ವರ್ಣಚಿತ್ರಗಳಿಂದಾಗಿ ಗಮನಾರ್ಹವಾದವು. ಇದೇ ಪ್ರಾಂತದ ತತ್ಸು ಎಂಬಲ್ಲಿ 195ಮೀ ಉದ್ದ ಮತ್ತು 19.5ಮೀ ಎತ್ತರದ ವಿಶಾಲ ಬಂಡೆಯ ಮೈಯಲ್ಲಿ ಬುದ್ಧನ ಜೀವನ ಕಥೆಗಳು, ಪರಿನಿರ್ವಾಣ, ಜಾತಕಕಥೆಗಳು ಮುಂತಾದ ಅಸಂಖ್ಯಾತ ಶಿಲ್ಪಗಳನ್ನು ಕಂಡರಿಸಲಾಗಿದೆ. ಕೆಲವಕ್ಕೆ ವಿವರಣಾತ್ಮಕ ಶಾಸನಗಳೂ ಇವೆ.
ಫ್ರಿಜಿಯದ ಪಕ್ಕದ ಲಿಸಿಯ ಮತ್ತು ಕಾರಿಯ ಪ್ರದೇಶಗಳಲ್ಲಿ ಸಹ ಬಂಡೆಯಲ್ಲಿ ಕೊರೆದ ಕೆಲವು ನಿರ್ಮಾಣಗಳಿವೆ. ಆದರೆ ಇವು ರಚನಾನಿರ್ಮಾಣಗಳಂತೆಯೇ ಹೊರಮೈಯನ್ನೂ ಪೂರ್ಣವಾಗಿ ಕೊರೆದು ಮಾಡಿದವಾದ್ದರಿಂದ ಗುಹೆಗಳೆನಿಸಿಕೊಳ್ಳುವುದಿಲ್ಲ. ಇವೆಲ್ಲ ಸಮಾಧಿಗಳು. ಲಿಸಿಯದ ಇಂಥ ಮತ್ತು ಕಾರಿಯದ ಇದಿಮಗಳಲ್ಲಿ ಈ ವಾಸ್ತುರೀತಿಯ ಒಳ್ಳೆಯ ಉದಾಹರಣೆಗಳಿವೆ.
ಬೌದ್ಧಧರ್ಮ ಹರಡಿದ್ದ ಕಾಂಬೋಡಿಯ ದೇಶದಲ್ಲೂ ಈ ವಾಸ್ತುಶಿಲ್ಪ ಸಂಪ್ರದಾಯ ಸ್ವಲ್ಪ ಮಟ್ಟಿಗೆ ಪ್ರಚಲಿತವಾಗಿತ್ತು. ಅಲ್ಲಿಯ ಪನಾಮ್ ಕುಲೇನ್ ಎಂಬಲ್ಲಿ ಹಲವು ಭಿಕ್ಷುಗೃಹಗಳೂ ಶಿಲ್ಪಗಳೂ ಶಾಸನಗಳೂ ಇವೆ ಎಂಬ ಹೇಳಿಕೆಯಿದ್ದರೂ ಇವುಗಳ ಬಗ್ಗೆ ಹೆಚ್ಚು ಅಧ್ಯಯನ ನಡೆದಿಲ್ಲ.
ಬೊಟುಲಿನಮ್ ಟಾಕ್ಸಿನ್ ಕ್ಲಾಸ್ಟ್ರಿಡಿಯಮ್ ಬೊಟುಲಿನಮ್ ಬ್ಯಾಕ್ಟೀರಿಯಾದಿಂದ ಉತ್ಪತ್ತಿಯಾಗುತ್ತ್‌ದೆ .
ಬೊಟೊಕ್ಸ್ನಾ ಒಂದು ಸಣ್ಣ ಪ್ರಮಾಣ ದೇಹದ ಒಳ ಹೊಕ್ಕಾಗ ಅಲ್ಲಿನ ಸ್ನಾಯು ತನ್ನ ಸೆಳೆತ ಶಕ್ತಿಯನ್ನು ಕಳೆದುಕೊಳ್ಳುತ್ತದೆ ಮತ್ತು ಸ್ನಾಯು ಸಂಕೋಚನಕ್ಕೆ ಅಗತ್ಯವಾದ ದೇಹದ ಸಂಕೇತಗಳನ್ನುತಡೆಗಟ್ಟುತ್ತ್‌ದೆ . ಇದರ ಪರಿಣಾಮ ತಾತ್ಕಾಲಿಕವಾಗಿ ಮಾತ್ರ ಮುಖದ ಸ್ನಾಯುಗಳು ದುರ್ಬಲವಾಗುವುದು ಮತ್ತು ಸಂಪೂರ್ಣವಾಗಿ ನಿಶ್ಚೆಷ್ಟಗೊಳಿಸಲು ಸಾಧ್ಯವಿಲ್ಲ. ಇದು ಮುಖದ ಚರ್ಮವನ್ನು ವಿಶ್ರಾಂತಿಗೊಳಿಸಿ ಮತ್ತು ನುಣುಪಾಗುವಂತೆ ಅಥವಾ ಕೆಲವು ಸುಕ್ಕು ಸಾಲುಗಳನ್ನು ತೊಡೆದುಹಾಕಲು ಕೆಲವು ತಿಂಗಳು ಸಹಾಯ ಮಾಡುತ್ತದೆ.
ಇದರಲ್ಲಿ ಎರಡು ಪ್ರಮುಖ ವಾಣಿಜ್ಯ ವಿಧಗಳಿವೆ: ಬೊಟುಲಿನಮ್ ಟಾಕ್ಸಿನ್ ರೀತಿ ಎ ಮತ್ತು ಬೊಟುಲಿನಮ್ ಟಾಕ್ಸಿನ್ ರೀತಿಯ ಬಿ . ಈ ಬ್ಯಾಕ್ಟೀರಿಯಾ ಸೋಂಕು ಬೊಟುಲಿಸಮ್ ಎಂಬ ಒಂದು ತೀವ್ರತರವಾದ ಮಾರಕ ರೋಗವನ್ನು ಉಂಟು ಮಾಡುತ್ತದೆ. ಬೊಟುಲಿನಮ್ ಮನುಷ್ಯನಿಗೆ ಗೊತ್ತಿರುವ ಅತ್ಯಂತ ಮೊನಚಾದ ಲೀತಲ್ ವಿಷವಾಗಿದೆ, ಮತ್ತು ಇದರ ಸರಾಸರಿ ಮಾರಕ ಪ್ರಮಾಣ 1.3-2.1 / ಕೆಜಿ ಒಳಕ್ಕೆ ಎಳೆದುಕೊಂಡಾಗ ಅಭಿಧಮನಿಯೊಳಗೆ ಅಥವಾ ಮೂಲೆಗಳೊಳಗೆ ಮತ್ತು 10-13 ನ್ / ಕೆಜಿ ಉಸಿರಾಡಿದರೆ ವಿಷಯುಕ್ತವಾಗಿ ಪರಿಣಮಿಸುತ್ತದೆ.
ಕಂಕುಳಲ್ಲಿ ಹೆಚ್ಚಿದ ಮತ್ತು ಹಸ್ತದ ಬೆವರು ಸಹ ದುರ್ಬಲಗೊಳಿಸಳು ಒಂದು ದೊಡ್ಡ ಬೊಟೊಕ್ಸ್ ಇಂಜೆಕ್ಷನ್ ಚಿಕಿತ್ಸೆ ಮಾಡಬಹುದು. ಬಹು ಬಾಹ್ಯ ಇಂಜೆಕ್ಷನ್ ಚರ್ಮದ ಕೆಳಗೆ ನೇರವಾಗಿ ನಿರ್ವಹಿಸುತ್ತದೆ. ಈ ರೀತಿಯಲ್ಲಿ ಇದು ಬೆವರು ಗ್ರಂಥಿಗಳ ಸಡಿಲಿಸಲು ಸಹಾಯ ಮಾಡುತ್ತದೆ ಮತ್ತು ಪರಿಣಾಮವಾಗಿ ಕಡಿಮೆ ಬೆವರು ಈ ಚಿಕಿತ್ಸೆ 6 ತಿಂಗಳ ಸಮಯ ಕಾರ್ಯನಿರ್ವಹಿಸುತ್ತದೆ.
ಬೊಟುಲಿನಮ್ ಟಾಕ್ಸಿನ್ ಅಥವಾ ಬೊಟೊಕ್ಸ್ ಚುಚ್ಚುಮದ್ದು ಅತ್ಯಂತ ಜನಪ್ರಿಯ ವಯಸ್ಸು ವಿರೋಧಿ ಚಿಕಿತ್ಸೆಯಾಗಿದೆ. ಇದು ಪುರುಷರು ಮತ್ತು ಮಹಿಳೆಯರು ಸುಕ್ಕುಗಳನ್ನು ಕಡಿಮೆ ಮಾಡಲು ಮತ್ತು ವಯಸ್ಸಾದ ಮುಖದ ಕಾಂತಿ ವರ್ಧಿಸುವ ಚಿಕಿತ್ಸೆಗೆ ಬಳಸಲಾಗುತ್ತದೆ. ಇದು ಚುಚ್ಚುಮದ್ದುಮತ್ತು ತರಬೇತಿ ಹೊಂದಿರುವ ಒಬ್ಬ ಪ್ರಮಾಣಿತ ವೈದ್ಯರು ಮಾಡಬೇಕು.
ಸೂರ್ಯ ಹಾನಿ ಇಂದ ಉದ್ಭವಿಸುವ ಸ್ಥಾಯೀ ಸುಕ್ಕುಗಳು ಸರಿಪಡಿಸಳು ಸಾಧ್ಯವಿಲ್ಲ ಮತ್ತು ಆಳವಾದ ಸುಕ್ಕುಗಳು, ಮುಖದ ಕೆಳಗಿನ ಭಾಗಡಾ ಸುಕ್ಕುಗಳು ಈ ಪ್ರದೇಶಗಳಲ್ಲಿ ಸ್ನಾಯುಗಳು ಸಾಮಾನ್ಯ ದೈನಂದಿನ ಚಟುವಟಿಕೆಗಳಿಗೆ ಗಮನಾರ್ಹವಾಗಿವೆ. ಅತ್ಯಂತ ಕೆಳಗಿನ ಅಡ್ಡ ಹಣೆಯ ಸಾಲುಗಳನ್ನುಸರಿಪಡಿಸಲಾಗುವುದಿಲ್ಲ
ಬೊಟುಲಿನಮ್ ಟಾಕ್ಸಿನ್ ಬ್ಯಾಕ್ಟೀರಿಯಾದಿಂದ ಕ್ಲಾಸ್ಟ್ರಿಡಿಯಮ್ ಬೊಟುಲಿನಮ್ ಮತ್ತು ಸಂಬಂಧವುಳ್ಳ ಜಾತಿಯ ನಿರ್ಮಾಣದ ನ್ಯೂರೋಟೊಕ್ಸಿಕ್ ಪ್ರೋಟೀನ್. ಇದು ವೈದ್ಯಕೀಯ, ಸೌಂದರ್ಯ ವರ್ಧಕ ಮತ್ತು ಸಂಶೋಧನೆ ಬಳಕೆಗಾಗಿ ವಾಣಿಜ್ಯಮಟ್ಟದಲ್ಲಿ ಉತ್ಪಾದಿಸಲಾಗುತ್ತದೆ.
ಮುಖದಲ್ಲಿನ ಎಲ್ಲಾ ರೀತಿಯ ಸುಕ್ಕುಗಳನ್ನು ಬೊಟೊಕ್ಸ್ ಸರಿಪಡಿಸಳು ಸಾಧ್ಯವಿಲ್ಲ . ಬೊಟೊಕ್ಸ್ ಸಂಸ್ಕರಣೆಯು ಕೆಲವೊಮ್ಮೆ ಕೆಲವು ಕೆಳಗಿನ ಕಾರಣಗಳಿಗಾಗಿ ಇತರ ಸಹ ಚಿಕಿತ್ಸೆಗಳ ಅಗತ್ಯವಿದೆ .
ಒಂದು ಬೊಟೊಕ್ಸ್ ಇಂಜೆಕ್ಷನ್ ಪಡೆಯುವುದು ಕೆಲವೇ ನಿಮಿಷಗಳನ್ನು ತೆಗೆದುಕೊಳ್ಳುತ್ತದೆ. ಇಡೀ ಮುಖಕ್ಕೆ ಬೋಟೋಕ್ಷ್ ತೆಗೆದುಕೊಳ್ಳಬೇಕೆಂದರೆ ಸುಮಾರು 15-20 ನಿಮಿಷಗಳ ತೆಗೆದುಕೊಳ್ಳುತ್ತದೆ.
ಇದು ಡಾರೀಮ್ ನದೀಪ್ರದೇಶದಲ್ಲಿ ದಕ್ಷಿಣದಲ್ಲಿ, ಟಿಬೆಟ್ ಪ್ರಸ್ಥಭೂಮಿಯ ಉತ್ತರದ ಮೇರೆಯಾಗಿ, ಪೂರ್ವ ಅಕ್ಷಾಂಶ 74 ಡಿಗ್ರಿ ಮತ್ತು 103 ಡಿಗ್ರಿ ಗಳಿಗೂ ಉತ್ತರ ಅಕ್ಷಾಂಶ 34 ಡಿಗ್ರಿ ಮತ್ತು 40 ಡಿಗ್ರಿಗಳಿಗೂ ನಡುವೆ ಹಬ್ಬದೆ. ಟ್ಸಿನ್‍ಲಿಂಗ್ ಷಾ ಪರ್ವತ ಇದರ ಪೂರ್ವದ ವಿಸ್ತರಣ. ಆದರೆ ಅದೊಂದು ಪ್ರತ್ಯೇಕ ಪರ್ವತವೆಂದೇ ಸಾಮಾನ್ಯವಾಗಿ ಪರಿಗಣಿತವಾಗಿದೆ. ಡಾರೀಮ್ ನದಿಯ ದಕ್ಷಿಣಕ್ಕಿರುವ ತಾಕ್ಲಾಮಾಕಾನ್ ಮರುಭೂಮಿಗೂ ಟಿಬೆಟ್ ಪ್ರಸ್ಥಭೂಮಿಗೂ ನಡುವೆ, ಪಾಮಿರ್ ಪರ್ವತಗ್ರಂಥಿಯಿಂದ ಕಾರ ಮೂರಾನ್ ದಾರ್ಯ ನದಿಯವರೆಗಿನ ಭಾಗವನ್ನಷ್ಟೆ ಕುನ್‍ಲುನ್ ಎಂದು ಪರಿಭಾವಿಸುವುದೂ ಉಂಟು. ಆದರೆ ಇದು ವಾಸ್ತವವಾಗಿ ಕುನ್‍ಲುನ್ ಪರ್ವತ ವ್ಯವಸ್ಥೆಯ ಪಶ್ಚಿಮ ಭಾಗ ಮಾತ್ರ. ಇದರ ಪೂರ್ವ ಭಾಗ ಟ್ಸೈ ಡಾಂ ತಗ್ಗು ಪ್ರದೇಶದ ವರೆಗೂ ಹಬ್ಬಿದೆ. ಪೂರ್ವದಿಂದ ಪಶ್ಚಿಮಕ್ಕೆ ಈ ವ್ಯವಸ್ಥೆಯ ಉದ್ದ 1,800 ಮೈ. ಪಶ್ಚಿಮದಲ್ಲಿ ಈ ಪರ್ವತ ಭಾಗಗಳು ಬಹಳವಾಗಿ ಮಡಿಸಿ ಮುದುರಿಕೊಂಡಿವೆ. ಆದರೆ ಪೂರ್ವಭಾಗದಲ್ಲಿ ಹೀಗಿಲ್ಲ. ಈ ಪರ್ವತ ವ್ಯವಸ್ಥೆಯ ಮಧ್ಯಕ ಎತ್ತರ 20,000'. ಇದರಲ್ಲಿ ಕೆಲವು ಉನ್ನತ ಶಿಖರಗಳಿವೆ. ಇವುಗಳಲ್ಲಿ ಊಲೂ ಮುತಾ ಅತ್ಯಂತ ಎತ್ತರವಾದ್ದು . ಕುನ್‍ಲುನ್ ಪರ್ವತಗಳ ಪಶ್ಚಿಮದ ತುದಿಯಲ್ಲಿ, ಕಾಷಾಗಾರ್ ಶ್ರೇಣಿಯಲ್ಲಿ ಇರುವ ಎರಡು ಉನ್ನತ ಶಿಖರಗಳು ಕುಂಗರ್ ಮತ್ತು ಮೂಸ್‍ಟಾ ಆಟಾ .
ಕುನ್‍ಲುನ್ ಪರ್ವತ ಪ್ರದೇಶದಲ್ಲಿ ಕಬ್ಬಿಣದ ಅದುರು, ತಾಮ್ರ, ಚಿನ್ನ ಮತ್ತು ಕಲ್ಲದ್ದಲು ನಿಕ್ಷೇಪಗಳು ಅಲ್ಪ ಪ್ರಮಾಣದಲ್ಲಿ ಅಲ್ಲಲ್ಲಿವೆ. ತಾಮ್ರ ಮತ್ತು ಲವಣಗಳು ಉತ್ತರ ಕುನ್‍ಲುನ್‍ನ ತಪ್ಪಲುಗಳಲ್ಲಿ, ಯಾರ್‍ಕಂಡ್ ಮತ್ತು ಖೋಟಾನ್‍ಗಳ ನಡುವಣ ಪ್ರದೇಶದಲ್ಲಿ ಕಂಡು ಬರುತ್ತದೆ. ಯಾರ್‍ಕಂಡ್ ಒಂದು ಮುಖ್ಯ ವಾಣಿಜ್ಯ ಕೇಂದ್ರ. ಅದರ ಜನಸಂಖ್ಯೆ 80,000. ಖೋಟಾನ್ ಜಿಲ್ಲೆಯಲ್ಲಿ ಸತು ದೊರಕುತ್ತದೆ. ಕ್ವಾಟ್ರ್ಸ್ ಕಲ್ಲನ್ನು ಗಣಿಯಿಂದ ತೆಗೆಯುತ್ತಾರೆ.
ಕುನ್‍ಲುನ್ ಪ್ರದೇಶದಲ್ಲಿ ಜನಸಂಖ್ಯೆ ಅತ್ಯಂತ ವಿರಳ. ಉಯಿಗರ್ಸ್ ಜನ ಮುಖ್ಯವಾಗಿ ಅಲೆಮಾರಿ ಪಶುಪಾಲಕರು. ಅಲ್ಪಸ್ವಲ್ಪ ಕೃಷಿ ಮಾಡುವುದೂ ಉಂಟು. ಪಶ್ಚಿಮ ಕುನ್‍ಲುನ್ ಮತ್ತು ಪೂರ್ವ ನಾನ್ ಷಾನ್ ಪ್ರದೇಶಗಳಲ್ಲಿ ಸಾಕಷ್ಟು ನೀರಿನ ಆಸರೆಯುಂಟು. ಇಲ್ಲಿ ಹುಲ್ಲುಗಾವಲುಗಳೂ ಮೊನಚು ಎಲೆ ಮರಗಳ ಕಾಡುಗಳೂ ಇವೆ. ಪಶ್ಚಿಮ ಭಾಗದಲ್ಲಿ ಅನೇಕ ಚಿಕ್ಕಪುಟ್ಟ ನದಿಗಳು ಕಡಿದಾದ ಕಣಿವೆಗಳಲ್ಲಿ ಬಹು ವೇಗವಾಗಿ ಹರಿಯುತ್ತವೆ. ಕುನ್‍ಲುನ್‍ನ ಕಣಿವೆಗಳಲ್ಲಿ ಪ್ರಾಣಿಗಳ ಮೂಲಕ ಮಾತ್ರ ಸಂಚಾರ ಸಾಧ್ಯ. ಲಾನ್‍ಚಾನಿಂದ ಕಾಷ್‍ಗರ್ ವರೆಗೆ ಒಂದು ಮೋಟಾರ್ ರಸ್ತೆಯುಂಟು. ಕ್ರಿ. ಪೂ. 100 ರಿಂದಲೂ ಈ ಮಾರ್ಗವನ್ನು ಚೀನೀಯರು ರೇಷ್ಮೆ ವ್ಯಾಪಾರಕ್ಕಾಗಿ ಉಪಯೋಗಿಸುತ್ತಿದ್ದರು.
ಪಶ್ಚಿಮ ಕುನ್‍ಲುನ್ ಪರ್ವತಗಳಲ್ಲಿ ಒಂದೇ ಬಗೆಯ ಎರಡು ಶ್ರೇಣಿಗಳಿವೆ. ಇವುಗಳ ನಡುವೆ ಕಿರಿದಾದ ಹಾಗೂ ಆಳವಾದ ಕಣಿವೆಗಳಿವೆ. ಪೂರ್ವ ಕುನ್‍ಲುನ್ ಪರ್ವತಗಳಲ್ಲೂ ಟಿಬೆಟ್ ಪ್ರಸ್ಥಭೂಮಿಯಲ್ಲೂ ಇದೇ ಬಗೆಯ ಕಣಿವೆಗಳುಂಟು. ಇವುಗಳ ನಡುವೆ ಆಳದಲ್ಲಿ ಸರೋವರಗಳಿರುವುದು ಇಡೀ ಟಿಬೆಟ್ ಪ್ರದೇಶದ ಒಂದು ವೈಶಿಷ್ಟ್ಯ. ಯಾರ್ ಕಂಡದ ಪೂರ್ವಕ್ಕೆ ಕುನ್‍ಲುನ್ ಪರ್ವತಗಳು ಕ್ರಮೇಣ ಹೆಚ್ಚು ಅಗಲವಾಗುತ್ತವೆ. ಇವುಗಳ ಉತ್ತರದ ಕವಲುಗಳಿಗೆ ಅನುಕ್ರಮವಾಗಿ ಟಿನಾಥ್. ಸಾಂಜುಟಾ ಮತ್ತು ಕಾರಂಘು ಎಂಬ ಹೆಸರುಗಳಿವೆ. ದಕ್ಷಿಣದ ಕವಲುಗಳು ರಾಸ್ ಕೆಮ್, ಕಾರ್‍ಲಿಕ್ ತಾ ಮತ್ತು ಸುಗೆಟ್ ತಾ. ಇವು ಪಶ್ಚಿಮದಿಂದ ಪೂರ್ವದ ಕಡೆಗೆ ತಗ್ಗುತ್ತ ಸಾಗುತ್ತವೆ. ಆದರೆ ಅವುಗಳ ಮಹೌನ್ನತ್ಯ 19,000'. ಕೆಲವು ಶಿಖರಗಳು 21,000'ಗಳವರೆಗೂ ಉಂಟು. ಉತ್ತರದ ಪರ್ವತಗಳು ಹೆಚ್ಚು ಕಡಿದಾಗಿವೆ. ಕಣಿವೆ ದಾರಿಗಳಾದ ಕಾರ್ಲಿಕ್, ಸುಗೇಟ್ ಮತ್ತು ಹಿಂದೂ ಟಾಷ್‍ಗಳ ಎತ್ತರ 16,000'ಗಿಂತ ಹೆಚ್ಚು. ಯಾಂಗಿ ಕಣಿವೆದಾರಿ 19,000' ಗಿಂತಲೂ ಎತ್ತರದಲ್ಲಿದೆ.
ಪೂ.ರೇ. 86 ಡಿಗ್ರಿ ಪ್ರದೇಶದಿಂದ ಕುನ್‍ಲುನ್ ಪರ್ವತಗಳು ಅಗಲವಾಗುತ್ತಾ ಹೋಗಿ ಪುನಃ ಎರಡು ಶ್ರೇಣಿಗಳಾಗಿ ಒಡೆಯುತ್ತವೆ. ಉತ್ತರದಲ್ಲಿರುವ ರಷ್ಯನ್, ಆಸ್ಟಿನ್ ಟಾ, ನಾನ್ ಷಾನ್‍ಗಳೂ ದಕ್ಷಿಣದಲ್ಲಿರುವ ಅರ್ಕಾಟಾ, ಕಾಲ್ಟಾಲಾಫಾನ್ ಮತ್ತು ಬೊಕಾಲಿಕ್ ಟಾಗಳೂ ಇವುಗಳ ಕವಲುಗಳು. ಈ ಎರಡು ಪರ್ವತಶ್ರೇಣಿಗಳನ್ನು ಟ್ಸೈಡಾಂ ಕಣಿವೆ ಪ್ರತ್ಯೇಕಿಸುತ್ತದೆ. ಪೂರ್ವದಲ್ಲಿಯ ಮುಖ್ಯ ಶಿಖರಗಳು 23,000' ಗಿಂತ ಎತ್ತರದಲ್ಲಿವೆ. ಉಲೂಮುಜ್ ತಾ ಮತ್ತು ಷಪ್ಕವೋನೋ ಮುಖ ಶಿಖರಗಳು 25,300'ಗಿಂತ ಉನ್ನತವಾದುವು. ಕಾರಾ ಮುರನ್ ರೆಕ್ವಿಯೆಮ್ ಕಣಿವೆಗಳ ಎತ್ತರ ಅನುಕ್ರಮವಾಗಿ 18,300' ಮತ್ತು 17,800'. ಇಲ್ಲಿಯ ಕಣಿವೆಗಳೆಲ್ಲವೂ ಶಿಲಾನಿಚಯಗಳಿಂದ ತುಂಬಿವೆ. ಪರ್ವತಪಾಶ್ರ್ವಗಳು ಮುರಕಲುಗುಪ್ಪೆಗಳಿಂದ ಮುಚ್ಚಿಹೋಗಿರುವುದರಿಂದ ಇಲ್ಲಿ ಸಸ್ಯ ಯಾವುದೂ ಬೆಳೆಯುವುದಿಲ್ಲ.
ಟ್ಸಿೈಡಾಂ ತಗ್ಗುನೆಲದ ಈಶಾನ್ಯಕ್ಕಿರುವ ಮುಖ್ಯ ಶ್ರೇಣಿಗಳು ವಾಯವ್ಯದಿಂದ ಆಗ್ನೇಯಕ್ಕೆ ಹಬ್ಬಿವೆ. ಇವುಗಳಲ್ಲಿ ರಿಚ್‍ಥೋಪೇನ್ ಹಂಬೋಲ್ಟ್, ದಕ್ಷಿಣ ಟ್ಸಿಂಗ್ ಹೃ ಮತ್ತು ಮುಷ್ಕೆಟೋವ್ ಶ್ರೇಣಿಗಳು ಪ್ರಮುಖವಾದವು. ಮಷ್ಕೆಟೋವ್ ಶ್ರೇಣಿ ದಕ್ಷಿಣದಲ್ಲಿ ಲಾಂಚೌ ವರೆಗೂ ಹಬ್ಬಿದೆ. ಈ ಶ್ರೇಣಿಗಳ ಪ್ರದೇಶದಲ್ಲಿಯ ಕಣಿವೆಗಳು ಸಮತಟ್ಟಾಗಿದ್ದು ಅಗಲವಾಗಿವೆ. ಈ ಕಣಿವೆಗಳೆಲ್ಲವೂ 10,000'-12,000' ಎತ್ತರದಲ್ಲಿವೆ. ಈ ಪ್ರದೇಶದಲ್ಲಿ ಬಾರಾ ನೂರ್ ಸಿಹಿ ನೀರಿನ ಸರೋವರ ಮತ್ತು ಕೋಕೊ ನಾರ್ ಉಪ್ಪು ನೀರಿನ ಸರೋವರ ಇವೆ. ಕೋಕೊ ನಾರ್ 10,515' ಎತ್ತರದಲ್ಲಿದೆ. ಇದರ ವಿಸ್ತೀರ್ಣ 1,630 ಚ.ಮೈ. ಇದರಲ್ಲಿ ಮೀನುಗಳು ಹೇರಳವಾಗಿವೆ. ಆದರೆ ಇದು ನವೆಂಬರಿನಿಂದ ಮಾರ್ಚಿಯ ವರೆಗೆ ಹೆಪ್ಪುಗಟ್ಟಿರುತ್ತದೆ.
ಕುನ್ಲುನ್ ಪರ್ವತಗಳು ಏಷ್ಯ ಖಂಡದ ಅತ್ಯಂತ ಉದ್ದವಾದ ಪರ್ವತ ವ್ಯವಸ್ಥೆ. ಜರ್ಮನಿಯ ಭೂಗೋಳಶಾಸ್ತ್ರಜ್ಞ ಫರ್ಡಿನಾಂಡ್ ವಾನ್ ರಿಚ್ ಥೋಫೇನ್ ಇದನ್ನು ಏಷ್ಯದ ಬೆನ್ನೆಲುಬು ಎಂದು ಕರೆದಿದ್ದಾನೆ.
ವ್ಯವಹಾರ ಸಂಸ್ಥೆಗಳು, ಅದರ ಮಾಲೀಕರಿಗೆ ನ್ಯಾಯವಾದ ದರದಲ್ಲಿ ಲಾಭಾಂಶವನ್ನು ನಿಯಮಿತವಾಗಿ ನೀಡಬೇಕು.
ಇಂದಿನ ನಿವ್ವಳ ಮೌಲ್ಯ ಗರಿಷ್ಠಗೊಳ್ಳುವಂತೆ ನಿರ್ವಹಣಾ, ತಂತ್ರ, ದಕ್ಷ ಮತ್ತು ಪರಿಣಾಮಕಾರಿಯಾಗಿರಬೇಕು.
ಉದ್ದಿಮೆಯ ಕಾರ್ಯಚಟುವಟಿಕೆಗಳಲ್ಲಿ ಭಾಗವಹಿಸುವ ಹಕ್ಕು ಅದರ ಮಾಲೀಕರಿಗಿರಬೇಕು.
ಕಂಪನಿಯ ಕೆಲಸ ಕಾರ್ಯಗಳ ಬಗ್ಗೆ ಮಾಲೀಕರಿಗೆ ಪೂರ್ಣ ಮಾಹಿತಿ ನೀಡಬೇಕು. ನಿಖರವಾದ ಮತ್ತು ವ್ಯಾಪಾಕವಾದ ವರದಿಗಳನ್ನು ಪೂರೈಸಬೇಕು.
ಆರ್ಥಿಕ ಮಾಹಿತಿಗಳನ್ನು ಬಹಿರಂಗಪಡಿಸಬೇಕು ಮತ್ತು ಸಂದೇಹಗಳನ್ನು ಪರಿಹರಿಸಬೇಕು. ಷೇರುದಾರರು ಸಾರ್ವಜನಿಕ ನಿಯಮಿತ ಕಂಪನಿಗಳ ಮಾಲೀಕರಾಗಿರವುದರಿಂದ ಅವರು ತಮ್ಮ ಸ್ಥಾನದ ಭದ್ರತೆಯ ಬಗ್ಗೆ ಸಂಪೂರ್ಣವಾಗಿ ತಿಳಿದುಕೊಳ್ಳುವ ಹಕ್ಕುಳ್ಳವರಾಗಿರುತ್ತಾರೆ.
ಕಂಪನಿಯ ಅಧ್ಯಕ್ಷ ಮತ್ತು ನಿರ್ದೇಶಕರು ಮಾಲೀಕರಿಗೆ ಸುಲಭವಾಗಿ ಲಭ್ಯವಾಗುವಂತಿರಬೇಕು.
ಹೂಡಿಕೆದಾರರು ಮಾಲೀಕರಾಗಿರಬಹುದು ಅಥವಾ ಅವರು ಬ್ಯಾಂಕುಗಳು, ಲೇವಾದೇವಿದಾರರು ಅಥವಾ ಸಾಲಪತ್ರದಾರರಂತಹ ಹೊರಗಿನ ವ್ಯಕ್ತಿಗಳಾಗಿರಬಹುದು. ವ್ಯವಹಾರ ಹೂಡಿಕೆದಾರರ ವಿಷಯದಲ್ಲಿ ಕೆಳಕಂಡ ಹೊಣೆಗಾರಿಕೆಗಳನ್ನು ಹೊಂದಿದೆ.
ತಮ್ಮ ಹೂಡಿಕೆದಾರರಿಗೆ ವ್ಯವಹಾರ ಸಂಸ್ಥೆಗಳು ನ್ಯಾಯವಾದ ದರದಲ್ಲಿ ಲಾಭಾಂಶವನ್ನ ನಿಯಮಿತವಾಗಿ ನೀಡಬೇಕು.
ಹೂಡಿಕೆದಾರರಿಗೆ ಸಂಸ್ಥೆಯ ಆಗುಹೋಗುಗಳಲ್ಲಿ ಭಾಗವಹಿಸುವ ಹಕ್ಕನ್ನು ನೀಡಬೇಕು.
ಕಂಪನಿಯ ಕಾರ್ಯಗಳ ಬಗ್ಗೆ ಹೂಡಿಕೆದಾರರಿಗೆ ಪೂರ್ಣ ಮಾಹಿತಿ ಕೊಡಬೇಕು. ಖಚಿತವಾದ ಮತ್ತು ವ್ಯಾಪಕವಾದ ವರದಿಗಳನ್ನು ಅವರಿಗೆ ಪೂರೈಸಬೇಕು.
ಎಲ್ಲ ಹಣಕಾಸಿನ ಮಾಹಿತಿಯನ್ನು ಬಹಿರಂಗಗೊಳಿಸಬೇಕು. ಹೂಡಿಕೆದಾರರ ಸಂದೇಹಗಳನ್ನು ನಿವಾರಿಸಬೇಕು.
ಕಂಪನಿಯ ಅಧ್ಯಕ್ಷ ಮತ್ತು ನಿರ್ದೇಶಕರು ಹೂಡಿಕೆದಾರರಿಗೆ ಸುಲಭವಾಗಿ ಭೇಟಿಗೆ ಸಿಗಬೇಕು.
ಸಾಮಾಜಿಕ ಹೊಣೆಗಾರಿಕೆಯೆಂದರೆ, ನಿರ್ಧಾರ ರೂಪಿಸುವವರು, ತಮ್ಮ ಹಿತಾಸಕ್ತಿಗಳ ಜೊತೆಯಲ್ಲೇ ಇಡೀ ಸಮಾಜದ ಕಲ್ಯಾಣವನ್ನು ಗಮನದಲ್ಲಿರಿಸಿಕೊಂಡು ಕ್ರಮಗಳನ್ನು ತೆಗೆದುಕೊಳ್ಳಬೇಕಾದ ಹೊಣೆಗಾರಿಕೆ, ವ್ಯವಹಾರಸ್ಥರು ತೆಗೆದುಕೊಳ್ಳುವ ಪ್ರತಿಯೊಂದು ನಿರ್ಧಾರ ಮತ್ತು ಅಂಥ ನಿರ್ಧಾರಗಳ ಕಾರ್ಯಾಚರಣೆ ಸಾಮಾಜಿಕ ಬದ್ದತೆಯನ್ನು ಹೊಂದಿರಬೇಕು, ವೈವಿಧ್ಯತೆ, ವಿಸ್ತರಣೆ, ಹೊಸ ಶಾಖೆಯ ಆರಂಭ, ಇರುವ ಶಾಖೆಯನ್ನು ಮುಚ್ಚುವುದು, ಮನುಷ್ಯರು ಮತ್ತು ಯಂತ್ರಗಳನ್ನು ಬದಲಿಸುವುದು ಇತ್ಯಾದಿ ನಿರ್ಧಾರಗಳು ಒಂದಲ್ಲ ಒಂದು ರೀತಿಯಲ್ಲಿ ಸಮಾಜದ ಮೇಲೆ ಪ್ರಭಾವ ಬೀರುತ್ತವೆ. ವಿಷಯ ಮಹತ್ವದ್ದಿರಲಿ ಅಥವಾ ಇಲ್ಲದಿರಲಿ, ಯಾವುದೇ ಕ್ರಮ ತೆಗೆದುಕೊಳ್ಲುವ ಮೊದಲು ವ್ಯವಹಾರಸ್ಥರು ಸಮಾಜಿಕ ಹೊಣೆಗಾರಿಕೆಯನ್ನು ಮನಸ್ಸಿನಲ್ಲಿಟ್ಟುಕೊಂಡಿರುಬೇಕಾಗುತ್ತದೆ.
ಲಾಭ ಗಳಿಸುವುದು ಯಾವುದೆ ಒಂದು ವ್ಯವಹಾರದ ಒಂದು ಪ್ರಮುಖವಾದ ಅಥವಾ ಪ್ರಧಾನವಾದ ಗುರಿ.ವ್ಯವಹಾರವನ್ನು ಕೈಗೊಳುವುದು ಯಂತ್ರಗಳಿಂದಲ್ಲ,ಮಾನವ ಜೀವಿಗಳಿಂದ. ಯಂತ್ರ ಸಂಸ್ಕ್ರತಿಯನ್ನು ನಾವು ಎಷಟೇ ಬೆಳಸಿದರೂ ಅಲ್ಲಿ ಮಾನವ ಅಂಸಶವೋಂದು ಇದ್ದೇ ಇರುತ್ತದೆ. ಆದ್ದರಿಂದ, ಒಬ್ಬ ವ್ಯವಹಾರಸ್ಥ ಗರಿಷಟ ಲಾಭ ಗಳಿಸುವ ಒಂದೇ ದೇಯಕ್ಕೆ ಕಟ್ಟುನಿಟ್ಟಾಗಿ ಅಂಟ್ಟಿಕೂಳ್ಳಲಾರ. ವಿವಿಧ ಬಗೆಯ ಸಹಕಾರಿ ಸಂಘಗಳು,ಬಳಕೆದಾರರ ಹಿತರಕಷಣೆ, ಕಾರ್ಮಿಕ ಸಂಘಗಳು, ಇತ್ಯಾದಿಗಳ ಆಗಮನ ಯಾವುದೇ ವ್ಯವಹಾರದ ಸಂಸ್ಥೆ, ಸಮಾಜದ ಕಲ್ಯಾಣಕ್ಕೆ ಆನುಕೂಲಕರವಾದ ಚಟುವಟಿಕೆಗಳನ್ನು ಬೆಳಸುವಂತೆ ಮಾಡಿವೆ.
ವ್ಯವಹಾರ ಸಾಮಾಜಿಕ ಗುರುಗಳಲ್ಲಿ ತೊಡಗುವುದಕ್ಕೆ ಸಮಾಜದ ಎಲ್ಲ ಗುಂಪುಗಳೂ ಬೆಂಬಲ ನೀಡಲಾರವು. ವ್ಯವಹಾರ, ಸಾಮಾಜಿಕವಾಗಿ ತೊಡಗಿಸಿಕೊಂಡರೆ, ಅದು ಭಿನ್ನಮತದ ಪಕ್ಷಗಳ ನಡುವೆ ಬಿರುಕುಗಳನ್ನು ಸೃಷ್ಟಿಸಬಹುದು ಮತ್ತು ಅವರು, ವ್ಯವಹಾರ ಸಾಮಾಜಿಕ ಕೆಲಸಗಳನ್ನು ಮಾಡುವ ಅಗತ್ಯವಿಲ್ಲವೆಂದು ವಾದಿಸಬಹುದು. ಈ ವಿಷಯದಲ್ಲಿ ಸಾರ್ವಜನಿಕರಲ್ಲಿ, ಬುದ್ಧಿಜೀವಿಗಳಲ್ಲಿ, ಸರ್ಕಾರಿ ಅಧಿಕಾರಿಗಳಲ್ಲಿ ಮತ್ತು ಪ್ರಮುಖ ವ್ಯವಹಾರಸ್ಥರಲ್ಲಿ ಭಿನ್ನಾಭಿಪ್ರಾಯಗಳಿವೆ.
ಇನ್ನೊಂದು ವಾದದ ಪ್ರಕಾರ, ಅದು ಸಾರ್ವಜನಿಕ ವ್ಯಕ್ತಿತ್ವವನ್ನು ಸುಧಾರಿಸುತ್ತದೆ. ಪ್ರತಿಯೊಂದು ಬಿಡಿ ಸಂಸ್ಥೆಯೂ ಅಧಿಕಗೊಂಡ ಸಾರ್ವಜನಿಕ ವ್ಯಕ್ತಿತ್ವವನ್ನು ಪಡೆದುಕೊಳ್ಳುತ್ತದೆ. ಆದ್ದರಿಂದ, ಅದು ಇನ್ನಷ್ಟು ಗ್ರಾಹಕರು, ಉತ್ತಮ ಉದ್ಯೋಗಿಗಳು, ಹೆಚ್ಚು ಜವಾಬ್ದಾರಿಯಂತ ಹಣದ ಮಾರುಕಟ್ಟೆಗಳು ಮತ್ತು ಇತರ ಪ್ರಯೋಜನಗಳನ್ನು ಪಡೆಯಬಹುದು. ಉತ್ತಮ ಸಾರ್ವಜನಿಕ ವ್ಯಕ್ತಿತ್ವವುಳ್ಳ ಸಂಸ್ಥೆ ಸಾಮಾಜಿಕ ಗುರಿಗಳನ್ನು ಬೆಂಬಲಿಸಬೇಕು.
ವ್ಯವಹಾರದ ವ್ಯವಸ್ಥಾಪಕರು ವ್ಯವಹಾರವನ್ನು ನಿರ್ವಹಿಸಲು ಉತ್ತಮ ನಿರ್ವಹಣಾ ಪರಿಣತಿಯನ್ನು ಪಡೆದಿರಬೇಕು. ಆದರೆ ಅವರು ಸಾಮಾಜಿಕ ಪರಿಣತಿಯಲ್ಲಿ ದುರ್ಬಲರಾಗಿರಬಹುದು. ಅವರ ದೃಷ್ಠಿ ಪ್ರಧಾನವಾಗಿ ಆರ್ಥಿಕವಾಗಿರುತ್ತದೆ ಮತ್ತು ಸಾಮಾಜಿಕ ವಿಷಯಗಳು ಅಷ್ಟಾಗಿ ಅವರಿಗೆ ಹಿತ ನೀಡದಿರಬಹುದು. ಅಂಥ ಸಂದರ್ಭಗಳಲ್ಲಿ ಅವರು ತಮ್ಮ ಸಂಸ್ಥೆಯನ್ನು ಎಷ್ಟರಮಟ್ಟಿಗೆ ಸಾಮಾಜಿಕವಾಗಿ ಪ್ರಸ್ತುತಗೊಳಿಸುವರೆಂಬುದು ಪ್ರಶ್ನಾರ್ಹ ಅಂಶವಾಗುತ್ತದೆ.
ಇನ್ನೊಂದು ಪ್ರಮುಖ ವಾದವೆಂದರೆ, ಸಾಮಾಜಿಕ ಹೊಣೆಗಾರಿಕೆಯೆಂದರೆ, ತನ್ನ ಶಕ್ತಿಗೆ ಹೆಚ್ಚಾಗಿ ಸಂಬಂಧಿಸಿದ ವ್ಯವಹಾರದ ಹೊಣೆಗಾರಿಕೆಯೇ ಆಗಿದೆ. ವ್ಯವಹಾರಸ್ಥರು ವ್ಯಾಪಕವಾದ ಸಾಮಾಜಿಕ ಶಕ್ತಿಯನ್ನು ಹೊಂದಿರುತ್ತಾರೆ. ಅವರು ಆರ್ಥಿಕ ಮತ್ತು ಸಾಮಾಜಿಕ ಸಮಸ್ಯೆಗಳ ಮೇಲೆ ಪ್ರಭಾವ ಬೀರಬಹುದು. ಪ್ರತಿಯೊಂದು ವ್ಯವಹಾರದ ಸಂಸ್ಥೆ, ತನ್ನ ಶಕ್ತ್ಯನುಸಾರ ಹೊಣೆಗಾರಿಕೆಯನ್ನು ವಹಿಸಿಕೊಂಡು ಅದನ್ನು ನಿರ್ವಹಿಸಬೇಕು.
ಸಾಮಾಜಿಕ ಹೊಣೆಗರಿಕೆಯನ್ನು ಬೆಂಬಲಿಸುವ ಇನ್ನೊಂದು ವಾದವೆಂದರೆ, ಈ ಪರಿಕಲ್ಪನೆ, ಉತ್ತಮ ಸಮಾಜ, ವ್ಯವಹಾರದ ಕಾರ್ಯಾಚರಣೆಗಳಿಗೆ ಹೆಚ್ಚು ಅನುಕೂಲಕರವಾದ ಪರಿಸರ ಪರಿಸ್ಥಿತಿಗಳನ್ನು ಸೃಷ್ಟಿಸುತ್ತದೆ ಎಂಬುದನ್ನು ಸ್ಪಷ್ಟಪಡಿಸುತ್ತದೆ. ಇದರಿಂದ ಉತ್ತಮಗುಣಮಟ್ಟದ ಕಾರ್ಮಿಕರನ್ನು ನೇಮಿಸಿಕೊಳ್ಳೂವುದು ಸುಲಭವಾಗುತ್ತದೆ ಮತ್ತು ಕೆಲಸಬಿಡುವ ಕಾರ್ಮಿಕರ ಸಂಖ್ಯೆ ಮತ್ತು ಗೈರುಹಾಜರಿಯನ್ನು ಕಡಿಮೆ ಮಾಡಬಹುದು.
ಸಾಮಾಜಿಕ ಹೊಣೆಗಾರಿಕೆಯ ವಿರುದ್ಧವಾದ ವಾದವೆಂದರೆ, ಗರಿಷ್ಠ ಲಾಭ ಗಳಿಸುವುದೇ ಅದರ ಪ್ರಮುಖ ಧ್ಯೇಯವಾಗಿದೆ ಎಂಬುದು. ವ್ಯವಹಾರ ತನ್ನ ಆರ್ಥಿಕ ಸಾಮಥ್ರ್ಯ ಮತ್ತು ತನ್ನ ಲಾಭವನ್ನು ಗರಿಷ್ಠಗೊಳಿಸುವುದರಲ್ಲೇ ಗಮನ ಕೇಂದ್ರೀಕರಿಸುತ್ತದೆ ಮತ್ತು ಕನಿಷ್ಠ ಮಟ್ಟದಲ್ಲಿ ತನ್ನ ಸಾಮಾಜಿಕ ಹೊಣೆಗಾರಿಕೆಯನ್ನು ನಿಭಾಯಿಸುತ್ತದೆ.
ಸಾಕಷ್ಟು ಸಾಮಾಜಿಕ ಶಕ್ತಿ ಹೊಂದಿರುವುದರಿಂದ ವ್ಯವಹಾರ ಒಂದು ಶಕ್ತಿಯುತ ಸಂಸ್ಥೆಯಾಗಿರುತ್ತದೆ. ಸಾಮಾಜಿಕ ಅಂಶಗಳು ಮತ್ತು ವ್ಯವಹಾರದ ಆರ್ಥಿಕ ಅಂಶಗಳನ್ನು ಸಂಯೋಜಿಸುವ ಪ್ರಕ್ರಿಯೆಯಿಂದ, ವ್ಯವಹಾರ ತನ್ನ ಶಕ್ತಿಯನ್ನು ಮತ್ತಷ್ಟು ಕೇಂದ್ರೀಕರಿಸಬೇಕಾಗುತ್ತದೆ. ವ್ಯವಹಾರಕ್ಕೆ ಅಷ್ಟು ಶಕ್ತಿ ಅಥವಾ ಅಧಿಕಾರ ಕೊಡುವುದು ಅಷ್ಟು ಅಪೇಕ್ಷಣೀಯವಲ್ಲ.
ಯಾವಾಗಲೂ ಚಿಕಿತ್ಸೆಗಿಂತ ರೋಗವನ್ನು ತಡೆಗಟ್ಟುವುದೇ ಉತ್ತಮ, ಸಾಮಾಜಿಕ ಸಮಸ್ಯೆಗಳು ಉಲ್ಬಣವಗಿ ಆಡಳಿತ ಮಂಡಲಿಯು ಬಹುಪಾಲು ಅಮೂಲ್ಯ ಸಮಯವನ್ನು ಹಾಳು ಮಾಡುವ ಮೊದಲೇ ವ್ಯವಹಾರ ತನ್ನ ಸಾಮಾಜಿಕ ಹೊಣೆಗಾರಿಕೆಗಳನ್ನು ನಿರ್ವಹಿಸುವುದು ಅದರ ಕರ್ತವ್ಯವಾಗಿದೆ.
ಸಾಮಾಜಿಕ ಹೊಣೆಗಾರಿಕೆಯ ಅತ್ಯಂತ ಪ್ರಮುಖ ವಾದಗಳಲ್ಲಿ ಒಂದೆಂದರೆ, ವ್ಯವಹಾರದ ಸಮಾಜಿಕ ನಿರೀಕ್ಷೆಗಳು ಬದಲಾಗಿವೆ. ವ್ಯವಹಾರ ಬಹುಕಾಲ ಉಳಿಯಬೇಕೆಂದಿದ್ದರೆ, ಅದು ಮಾಜದ ಅಗತ್ಯಗಳಿಗೆ ಪ್ರತಿಸ್ಪಂದಿಸಬೇಕು ಮತ್ತು ಸಮಾಜ ಬಯಸಿದ್ದನ್ನು ನೀಡಬೇಕು.
ಇನ್ನೊಂದು ವಾದವೆಂದರೆ, ಸಮಾಜ, ಸಾಮಾಜಿಕ ಹೊಣೆಗಾರಿಕೆಯ ವೆಚ್ಚವನ್ನು ಭರಿಸಬೇಕೆಂಬುದು. ಅದನ್ನು ಸಮಾಜ ಎಷ್ಟರಮಟ್ಟಿಗೆ ಭರಿಸಬಹುದು ಮತ್ತು ವ್ಯವಹಾರ ಆ ಭಾಗವನ್ನು ಸಮಾಜದ ಮೇಲೆ ಹೊರಿಸುವುದು ಎಷ್ಟರಮಟ್ಟಿಗೆ ನ್ಯಾಯಸಮ್ಮತ ಎಂಬುದೇ ಪ್ರಶ್ನೆಯಾಗಿದೆ.
ಉತ್ತರದಾಯಿತ್ವ ಹೊಣೆಗಾರಿಕೆಯ ಜೊತೆಯಲ್ಲೇ ಸಾಗುತ್ತದೆ. ವ್ಯವಹಾರಸ್ಥರು, ಜನರಿಗೆ ನೇರವಾದ ಉತ್ತರದಾಯಿಗಳಲ್ಲ. ಆದ್ದರಿಂದ, ಅವರ ಉತ್ತರದಾಯಿಗಳಲ್ಲದೆ ಕ್ಷೇತ್ರದ ಹೊಣೆಗಾರಿಕೆಯನ್ನು ವ್ಯವಹಾರಸ್ಥರಿಗೆ ನೀಡುವುದು ಬುದ್ಧಿವಂತಿಕೆಯಲ್ಲ.
ಸಾರ್ವಜನಿಕ ಹಿತಾಸಕ್ತಿಯಿಂದ ವ್ಯವಹಾರವನ್ನು ನಿಯಂತ್ರಿಸಲು ಸರ್ಕಾರ ಸದಾ ತನ್ನ ಬೆಂಬಲದ ಹಸ್ತ ಚಾಚುತ್ತದೆ. ಆದರೆ, ವ್ಯವಹಾರ ಅಗತ್ಯ ಸ್ವಾತಂತ್ರ್ಯದಿಂದ ತನ್ನ ಸಾಮಾಜಿಕ ಹೊಣೆಗಾರಿಕೆಯನ್ನು ನಿಭಾಯಿಸುವುದು ಯಾವಾಗಲೂ ಉತ್ತಮ.
ಒಂದು ವ್ಯವಹಾರ, ಜನ, ಹಣ, ಪ್ರತಿಭೆ ಮತ್ತು ಪರಿಣತಿಗಳ ಲೆಕ್ಕದಲ್ಲಿ ವ್ಯಾಪಾರ ಸಂಪನ್ಮೂಲಗಳ ಸಂಚಯವನ್ನು ಹೊಂದಿರಬಹುದು. ಈ ಸಂಪನ್ಮೂಲಗಳಿಂದ ವ್ಯವಹಾರ ತನ್ನ ಸಾಮಾಜಿಕ ಹೊಣೆಗರಿಕೆಯನ್ನು ಉತ್ತಮ ರೀತಿಯಲ್ಲಿ ನಿರ್ವಹಿಸಬಹುದು.
ಕೆಲವು ತಮಿಳು ಚಿತ್ರಗಳಲ್ಲಿ ಅಭಿನಯಿಸಿರುವ ಹೇಮಾ ಅವರ ಪ್ರಮುಖ ಚಿತ್ರವೆಂದರೆ ಪ್ರಖ್ಯಾತ ನಟ ಕಮಲ್ ಹಾಸನ್ ಅವರೊಂದಿಗೆ ಅಭಿನಯಿಸಿದ ಕೆ.ಬಾಲಚಂದರ್ ನಿರ್ದೇಶನದ ಮನ್ಮಥ ಲೀಲೈ . ನಾನ್ ಅವನ್ ಇಲೈ ,ಸ್ಟಾರ್ ,ತೂಟಾ ಹೀಗೆ ಮೊದಲಾದ ತಮಿಳುಚಿತ್ರಗಳಲ್ಲೂ ನಟನಸಿದ್ದಾರೆ.
ಈ ಕಾಲಂ ದಂಪತುಲು ಎಂಬ ತೆಲುಗು ಚಿತ್ರದಿಂದ ಇವರು ಸಿನಿಮಾರಂಗಕ್ಕೆ ಪರಿಚಿತರಾದರು.
ಪೆಳ್ಳಿ ಕಾನಿ ಪಿಲ್ಲಲು ಹೇಮಾ ನಾಯಕಿಯಾಗಿ ಅಭಿನಯಿಸಿದ ಮೊದಲ ಚಿತ್ರ. ತೆಲುಗಿನ ಜನಪ್ರಿಯ ನಟ ಶ್ರೀಧರ್ ಅವರೊಂದಿಗೆ ನಾಯಕಿಯಾಗಿ ಅಭಿನಯಿಸಿ ಚಿತ್ರರಸಿಕರ ಗಮನ ಸೆಳೆದ ಹೇಮಾ ಮಿನುಗು ತಾರೆ ಕಲ್ಪನಾ ಅಭಿನಯದ ವಿಜಯವಾಣಿ ಚಿತ್ರದ ಮೂಲಕ ಕನ್ನಡ ಚಿತ್ರರಂಗ ಪ್ರವೇಶಿಸಿದರು. ವಿಭಿನ್ನ ವೈಚಾರಿಕ ನೆಲೆಗಟ್ಟಿನಲ್ಲಿ ತಮ್ಮ ಪತಿಯೊಂದಿಗೆ ಸುಖಿ ಸಂಸಾರ ನಡೆಸುತ್ತಿರುವ ಸಹೋದರಿಯರಿಬ್ಬರು ಪರಸ್ಪರರ ಜೀವನ ಶೈಲಿಯೆಡೆಗೆ ಆಕರ್ಷಿತರಾಗಿ, ಅದಕ್ಕಾಗಿ ಹಂಬಲಿಸಿ ಕೊನೆಗೆ ದುಃಖ ಅನುಭವಿಸುವ ಕಥಾನಕವಿದ್ದ ಈ ಚಿತ್ರದಲ್ಲಿ ಕಲ್ಪನಾರಂತಹ ಖ್ಯಾತನಾಮ ನಟಿಯೆದುರು ಹೇಮಾ ಶ್ಲಾಘನೀಯ ಅಭಿನಯ ನೀಡಿದ್ದಾರೆ. ತುಲಾವರ್ಷಂ ಎಂಬ ಮಲಯಾಳಂ ಚಿತ್ರದಲ್ಲಿ ಮೇರುನಟ ಪ್ರೇಮ್ ನಜೀರ್ ಅವರೊಂದಿಗೆ ನಾಯಕಿಯಾಗಿ ಅಭಿನಯಿಸುವ ಮೂಲಕ ಮಲಯಾಳಂ ಚಿತ್ರರಂಗ ಪ್ರವೇಶಿಸಿದ ಹೇಮಾ ಸುಂದರಿಮಾರುದೆ ಸ್ವಪ್ನಂಗಳ್ , ತಾರೂ ಒರು ಜನ್ಮಂ ಕೂಡಿ ಮತ್ತು ಕೊಚು ಕೊಚು ತೊಟ್ಟುಕಳ್ ಮುಂತಾದ ಬೆರಳೆಣಿಕೆಯ ಮಲಯಾಳಂ ಚಿತ್ರಗಳಲ್ಲಿ ಅಭಿನಯಿಸಿದ್ದಾರೆ. ಇವರ ಅಭಿನಯದ ಕೆಲವು ಪ್ರಮುಖ ತೆಲುಗು ಚಿತ್ರಗಳೆಂದರೆ ಕೊತ್ತ ಅಲ್ಲುಡು ನಿಜಂ , ಮೇಸ್ತ್ರಿ, ತಾಂಡ್ರಪಾಪಾರಾಯುಡು, ಸುಂದರಕಾಂಡ, ಪ್ರೇಮವಿಜೇತಾ, ಲೇಡಿ ಇಸ್ಪೆಕ್ಟರ್, ಗೋರಿಂಟಾಕು, ಪುಟ್ಟಿಂಟಿಕಿ ರಾ ಚೆಲ್ಲಿ ಮೊದಲಾದವು.
ದಶಕಗಳಿಂದ ತಮ್ಮ ಅದ್ಭುತ ನಟನಾ ಕೌಶಲ್ಯದಿಂದ ಚಿತ್ರರಸಿಕರ ಮನರಂಜಿಸಿರುವ ಹೇಮಾ ಪ್ರೇಮ್ ನಜೀರ್, ಕಮಲ್ ಹಾಸನ್, ಶ್ರೀನಾಥ್, ಅಶೋಕ್, ಎಂ.ಜಿ.ಸೋಮನ್, ಸುಕುಮಾರನ್, ರಾಜೇಂದ್ರ ಪ್ರಸಾದ್ ಮತ್ತು ರವಿಕುಮಾರ್ರಂತಹ ದಕ್ಷಿಣ ಭಾರತದ ಹೆಸರಾಂತ ನಟರೊಂದಿಗೆ ನಾಯಕಿಯಾಗಿ ಅಭಿನಯಿಸಿದ್ದಾರೆ.ಎಂ.ಆರ್.ವಿಠಲ್, ಕೆ.ಎಸ್.ಎಲ್.ಸ್ವಾಮಿ, ಸಿದ್ಧಲಿಂಗಯ್ಯ, ಕೆ. ಬಾಲಚಂದರ್, ದೊರೈ-ಭಗವಾನ್, ಡಿ. ಯೋಗಾನಂದ್, ಎ. ಭೀಮ್ ಸಿಂಗ್, ಪಿ.ಸಾಂಬಶಿವರಾವ್, ಕೆ.ರಾಘವೇಂದ್ರ ರಾವ್, ಪುಟ್ಟಣ್ಣ ಕಣಗಾಲ್,ಮಲಯಾಳಂನ ಶಂಕರನ್, "ಕೋಡಿ ರಾಮಕೃಷ್ಣ, ಸಂಗೀತಂ ಶ್ರೀನಿವಾಸ್ ರಾವ್, ವಿಜಯ್ ಮತ್ತು ದಾಸರಿ ನಾರಾಯಣ ರಾವ್ರಂತಹ ಮೇರು ನಿರ್ದೇಶಕರೊಂದಿಗೆ ಕೆಲಸ ಮಾಡಿದ ಹಿರಿಮೆ ಇವರದ್ದು.
ಹೇಮಾ ಚೌಧರಿ ತೆಲುಗಿನ ಜನಪ್ರಿಯ ನಟಿ ಮತ್ತು ಕಂಠದಾನ ಕಲಾವಿದೆ ಬೃಂದಾವನ್ ಚೌಧರಿಯವರ ಮಗಳು. ಚಿಕ್ಕಂದಿನಲ್ಲಿ ಎಂ.ಜಿ.ಆರ್, ಎನ್.ಟಿ.ಆರ್. ಮತ್ತು ಶಿವಾಜಿ ಗಣೇಶನ್, ಎ.ಎನ್.ಆರ್, ಎಸ್.ವಿ.ಆರ್ ರಂತಹ ಮೇರು ನಟರ ಚಿತ್ರಗಳನ್ನು ನೋಡುತ್ತಿದ್ದ ಹೇಮಾರಿಗೆ ಮನೆಯಲ್ಲಿ ಸಿನೆಮಾ ವಾತಾವರಣವಿದ್ದುದರಿಂದ ಸಹಜವಾಗಿ ಅಭಿನಯದೆಡೆಗೆ ಆಸಕ್ತಿ ಬೆಳೆಯಿತು. ಚೆನ್ನೈ ಚಲನಚಿತ್ರ ತರಬೇತಿ ಸಂಸ್ಥೆಯಲ್ಲಿ ಅಭಿನಯದ ತರಬೇತಿ ಪಡೆದ ಹೇಮಾ ನಂತರದಲ್ಲಿ ಚಿತ್ರರಂಗ ಪ್ರವೇಶಿಸಿದರು. ಖ್ಯಾತನಾಮ ಕಲಾವಿದರಾದ ರಜನೀಕಾಂತ್ ಮತ್ತು ಅಶೋಕ್ ಅವರು ಚೆನ್ನೈ ಚಲನಚಿತ್ರ ತರಬೇತಿ ಸಂಸ್ಥೆಯಲ್ಲಿ ಹೇಮಾ ಚೌಧರಿ ಅವರ ಸಹಪಾಠಿಗಳಾಗಿದ್ದರು.
ಹೇಮಾ ಚೌಧರಿ ಚಲನಚಿತ್ರಕ್ಕೆ ಸಂಬಂಧಿಸಿದ ಅನೇಕ ಸಂಸ್ಥೆಗಳಲ್ಲಿ ಸದಸ್ಯೆಯಾಗಿ ಸೇವೆ ಸಲ್ಲಿಸಿದ್ದಾರೆ. ರಾಷ್ಟ್ರೀಯ ಚಲನಚಿತ್ರ ಪ್ರಶಸ್ತಿ ಆಯ್ಕೆ ಸಮಿತಿಯ ಸದಸ್ಯೆಯಾಗಿ ಮೂರು ಬಾರಿ ಸೇವೆ ಸಲ್ಲಿಸಿರುವ ಹೇಮಾ ಸೆನ್ಸಾರ್ ಮಂಡಳಿಯ ಸದಸ್ಯೆಯಾಗಿಯೂ ಮೂರು ಬಾರಿ ಕೆಲಸ ನಿರ್ವಹಿಸಿದ್ದಾರೆ. ಕರ್ನಾಟಕ ರಾಜ್ಯ ಸರ್ಕಾರದ ಚಲನಚಿತ್ರ ಪ್ರಶಸ್ತಿ ಆಯ್ಕೆ ಸಮಿತಿಯ ಸದಸ್ಯೆಯಾಗಿಯೂ ಸೇವೆ ಸಲ್ಲಿಸಿದ್ದಾರೆ.
ಪನೋರಮಾ ಪ್ರಶಸ್ತಿ ಸುವರ್ಣ ಪರಿವಾರದ ಜನ ಮೆಚ್ಚಿದ ತಾರೆ ಪ್ರಶಸ್ತಿ
ಸುವರ್ಣ ರತ್ನ ಪಶಸ್ತಿ 82ನೇ ಕನ್ನಡ ಸಾಹಿತ್ಯ ಸಮ್ಮೇಳನ ಪ್ರಶಸ್ತಿ ದಕ್ಷಿಣ ಭಾರತದ ಚಿತ್ರರಂಗದ ಸೇವೆಗಾಗಿ ತೆಲುಗಿನ ಸಂತೋಷಂ ಜೀವಮಾನ ಸಾಧನೆ ಪ್ರಶಸ್ತಿ ಸ್ಟಾರ್ ಸುವರ್ಣಾದ ಜೀವಮಾನ ಸಾಧನೆ ಪ್ರಶಸ್ತಿ ಸ್ಟಾರ್ ಸುವರ್ಣಾದ ಅಮೋಘ ರತ್ನ ಪ್ರಶಸ್ತಿ ಇನೋವೇಟಿವ್ ಫಿಲ್ಮ್ ಪ್ರಶಸ್ತಿ ಸುವರ್ಣ ಸಾಧಕಿ ಪ್ರಶಸ್ತಿ.
ಹೆಸರಾಂತ ಕೂಚಿಪುಡಿ ನೃತ್ಯ ಕಲಾವಿದರೂ ಆಗಿರುವ ಹೇಮಾ ಚೌಧರಿ ಪದ್ಮಭೂಷಣ ವೆಂಕಟಸತ್ಯಂ ಅವರೊಡನೆ ವಿಶ್ವದಾದ್ಯಂತ ಸುಮಾರು 700ಕ್ಕೂ ಹೆಚ್ಚು ನೃತ್ಯ ಪ್ರದರ್ಶನಗಳನ್ನು ನೀಡಿದ್ದಾರೆ.
ಸುವರ್ಣ ವಾಹಿನಿಯ ಜನಪ್ರಿಯ ಧಾರವಾಹಿ ಅಮೃತವರ್ಷಿಣಿಯಲ್ಲಿ ನಿಷ್ಠುರವಾದಿ ಅತ್ತೆ ಶಕುಂತಲಾ ದೇವಿಯಾಗಿ ಅಮೋಘ ಅಭಿನಯ ನೀಡಿ ಮನೆಮಾತಾಗಿದ್ದಾರೆ.
ಅವರು ಟೈಟಾನಿಕ್ ಚಿತ್ರಕ್ಕಾಗಿ ಮೂರು ಅಕಾಡೆಮಿ ಅವಾರ್ಡ್ಸ್ ಗೆದ್ದಿದ್ದಾರೆ. ಕ್ಯಾಮೆರಾನ್‌‌‌‌ರವರ ನಿರ್ದೇಶನದ ಪ್ರಯತ್ನವಾಗಿ ನಾರ್ತ್ ಅಮೇರಿಕಾದಲ್ಲಿ ಒಟ್ಟು ಸುಮಾರು ಯುಎಸ್ $೨ ಬಿಲಿಯನ್ ಮತ್ತು ಪ್ರಪಂಚದಾದ್ಯಂತ ಯುಎಸ್$೬ ಬಿಲಿಯನ್ ಗಳಿಸಿದೆ. ಹಣದುಬ್ಬರಕ್ಕೆ ಸರಿಹೊಂದಿಸದೇ ಲೆಕ್ಕಿಸಿದರೆ, ಕ್ಯಾಮೆರಾನ್‌ರವರ ಟೈಟಾನಿಕ್ ಮತ್ತು ಅವತಾರ್ ಚಿತ್ರಗಳು, ಕ್ರಮವಾಗಿ $೨.೧೯ ಬಿಲಿಯನ್ ಮತ್ತು $೨.೭೮ ಬಿಲಿಯನ್ ಸಂಗ್ರಹಿಸುವ ಮೂಲಕ, ಸರ್ವಕಾಲಿಕ ಅತೀ ಹೆಚ್ಚು ಗಳಿಕೆ ಕಂಡ ಚಿತ್ರಗಳಾಗಿವೆ. ಮಾರ್ಚ್ ೨೦೧೧ ರಲ್ಲಿ, ಇವರು ಹಾಲಿವುಡ್‌ನ ಅತೀ ಹೆಚ್ಚು ಗಳಿಕೆಯ ವ್ಯಕ್ತಿ ಎಂದು ವ್ಯಾನಿಟಿ ಫೇರ್ ಹೆಸರಿಸಿತು, ಮತ್ತು ಅವರ ೨೦೧೦ರ ಅಂದಾಜಿತ ಆದಾಯವು $೨೫೭ ಮಿಲಿಯನ್ ಆಗಿತ್ತು. ಅಕ್ಟೋಬರ್ ೨೦೧೩ ರಲ್ಲಿ, ಅವರು ಸಸ್ಯಾಹಾರವನ್ನು ಸಾರ್ವಜನಿಕವಾಗಿ ಉತ್ತೇಜಿಸಿದ್ದರಿಂದ ಹಾಗೂ ಪರಿಸರ ಜಾಗೃತಿ ಮೂಡಿಸುವಲ್ಲಿ ಅವರ ಪ್ರಯತ್ನಗಳ ಗುರುತಾಗಿ, ವೆನೆಜ಼ುಲಾದಲ್ಲಿ ಗುರುತಿಸಲಾದ ಹೊಸ ಜಾತಿಯ ಕಪ್ಪೆಗೆ ಪ್ರಿಸ್ಟಿಮಾಂಟಿಸ್ ಜೇಮ್ಸ್‌ಕ್ಯಾಮೆರೊನಿ ಎಂದು ಅವರ ಹೆಸರನ್ನು ಇಡಲಾಯಿತು.,
ಗ್ಸೆನೊಜೆನೆಸಿಸ್ ನಲ್ಲಿ ಇವರು ನಿರ್ದೇಶಕರು, ಲೇಖಕರು, ನಿರ್ಮಾಪಕರು ಮತ್ತು ಪ್ರೊಡಕ್ಷನ್ ವಿನ್ಯಾಸಕರಾಗಿದ್ದರು. ಅನಂತರ ೧೯೭೯ರಲ್ಲಿ ರಾಕ್ ಅಂಡ್ ರೋಲ್ ಹೈ ಸ್ಕೂಲ್ ಎಂಬ ಚಲನಚಿತ್ರದಲ್ಲಿ ಪ್ರೊಡಕ್ಷನ್ ಸಹಾಯಕರಾದರು, ಆದರೂ ಇವರ ಹೆಸರನ್ನು ಅದರಲ್ಲಿ ಪ್ರಕಟಿಸಲಿಲ್ಲ. ಚಲನಚಿತ್ರ-ರೂಪಿಸುವ ತಂತ್ರಜ್ಞಾನಗಳ ಬಗ್ಗೆ ತಮ್ಮ ಕಲಿಕೆಯನ್ನು ಮುಂದುವರೆಸುತ್ತಾ, ಕ್ಯಾಮರಾನ್‌ರವರು ರೊಜರ್ ಕಾರ್ಮನ್ ಸ್ಟುಡಿಯೋಸ್‌‌ನಲ್ಲಿ ಮಿನಿಯೇಚರ್-ಮಾದರಿಗಳನ್ನು ಸಿದ್ಧಪಡಿಸುವವರಾಗಿ ಕೆಲಸವನ್ನು ಆರಂಭಿಸಿದರು. ಶೀಘ್ರವಾಗಿ ತಯಾರಿಸಲ್ಪಟ್ಟ, ಕಡಿಮೆ-ಬಜೆಟ್ ಪ್ರೊಡಕ್ಷನ್‌ಗಳನ್ನು ರೂಪಿಸುವ ಕಾರ್ಯವು, ಕ್ಯಾಮರಾನ್‌ರವರಿಗೆ ದಕ್ಷತೆಯಿಂದ ಮತ್ತು ಪರಿಣಾಮಕಾರಿಯಾಗಿ ಕೆಲಸ ಮಾಡುವುದನ್ನು ಕಲಿಸಿತು. ಶೀಘ್ರದಲ್ಲೇ, ಬ್ಯಾಟಲ್ ಬಿಯಾಂಡ್ ದ ಸ್ಟಾರ್ಸ್ ಎಂಬ ವೈಜ್ಞಾನಿಕ-ಕಾಲ್ಪನಿಕ ಚಲನಚಿತ್ರದಲ್ಲಿ ಆರ್ಟ್ ನಿರ್ದೇಶಕರಾಗಿ ಉದ್ಯೋಗವನ್ನು ಪಡೆದರು.
ಜೇಮ್ಸ್ ಫ್ರಾನ್ಸಿಸ್ ಕ್ಯಾಮೆರಾನ್ ಒಬ್ಬ ಕೆನೇಡಿಯನ್ ಚಲನಚಿತ್ರ ನಿರ್ಮಾಪಕ, ಆವಿಷ್ಕಾರಿ, ಎಂಜಿನಿಯರ್, ಫಿಲಾಂತ್ರೊಪಿಸ್ಟ್, ಮತ್ತು ಸಮುದ್ರ-ಆಳದ ಅನ್ವೇಷಕರಾಗಿದ್ದಾರೆ. ದಿ ಟರ್ಮಿನೇಟರ್ ಎಂಬ ವೈಜ್ಞಾನಿಕ ಕಾಲ್ಪನಿಕ ಆಕ್ಷನ್ ಚಲನಚಿತ್ರದ ಮೂಲಕ ಇವರು ತಮ್ಮ ಪ್ರಥಮ ಪ್ರಮುಖ ಯಶಸ್ಸನ್ನು ಕಂಡುಕೊಂಡರು. ಅನಂತರ ಅವರು ಹಾಲಿವುಡ್‌ನ ಸುಪ್ರಸಿದ್ಧ ನಿರ್ದೇಶಕರಾದರು. ಏಲಿಯನ್ಸ್ ರಚಿಸಲು ಮತ್ತು ನಿರ್ದೇಶಿಸಲು ಅವರನ್ನು ನೇಮಿಸಲಾಯಿತು; ಮೂರು ವರ್ಷಗಳ ನಂತರ ಅವರು ದಿ ಅಬಿಸ್ ಚಿತ್ರವನ್ನು ನಿರ್ದೇಶಿಸಿದರು.
ಕ್ಯಾಮೆರಾನ್‌ರವರು ನಾಸಾ ಅಡ್ವೈಸರಿ ಕೌನ್ಸಿಲ್‌ನ ಸದಸ್ಯರಾಗಿದ್ದಾರೆ ಮತ್ತು ಮುಂಬರುತ್ತಿರುವ ಮಾನವ-ಸಹಿತ ಮಾರ್ಸ್ ಮಿಶನ್‌ನಲ್ಲಿ ಕ್ಯಾಮೆರಾಗಳನ್ನು ಇರಿಸುವ ಯೋಜನೆಯ ಮೇಲೆ ಕಾರ್ಯಮಾಡುತ್ತಿದ್ದಾರೆ. ಕ್ಯಾಮೆರಾನ್‌ರವರು, ಮಂಗಳ ಗ್ರಹದಲ್ಲಿ ವಸಾಹತು ಸ್ಥಾಪನೆಗಾಗಿ ಹೋರಾಡುತ್ತಿರುವ ಲಾಭ-ರಹಿತ ಸಂಸ್ಥೆಯಾಗಿರುವ, ಮಾರ್ಸ್ ಸೊಸೈಟಿಗಾಗಿ ಭಾಷಣಗಳನ್ನು ಮಾಡಿದ್ದಾರೆ ಮತ್ತು ಹಣ ಸಂಗ್ರಹಿಸಿದ್ದಾರೆ.
ಜಾನ್ ಕಾರ್ಪೆಂಟರ್‌‌ರವರ ಎಸ್ಕೇಪ್ ಫ್ರಮ್ ನ್ಯೂ ಯಾರ್ಕ್ ಚಿತ್ರದಲ್ಲಿ ಅವರು ಸ್ಪೆಶಲ್ ಎಫೆಕ್ಟ್ಸ್ ಕೆಲಸದ ವಿನ್ಯಾಸ ಮತ್ತು ನಿರ್ದೇಶನವನ್ನು ನಡೆಸಿದರು, ಗ್ಯಾಲಕ್ಸಿ ಆಫ್ ಟೆರರ್ ಚಿತ್ರದಲ್ಲಿ ಪ್ರೊಡಕ್ಷನ್ ವಿನ್ಯಾಸಗಾರರಾಗಿ ಕೆಲಸ ಮಾಡಿದರು ಮತ್ತು ಆಂಡ್ರಾಯ್ಡ್ ಚಿತ್ರದ ವಿನ್ಯಾಸದ ಬಗ್ಗೆ ಇವರ ಸಲಹೆ ಪಡೆಯಲಾಯಿತು.
ವಾಹನಗಳನ್ನು ತಯಾರಿಸುವ ಕೈಗಾರಿಕೆಗಳಲ್ಲಿ ವ್ಯಾಪಕವಾಗಿ ಬಳಕೆಯಾಗುತ್ತದೆ. ಇದರಿಂದ ತಯಾರಕರಿಗೆ ಉತ್ಪನ್ನ ಅಭಿವೃದ್ಧಿಯ ಸಮಯ ಮತ್ತು ವೆಚ್ಚವು ಕಡಿಮೆಯಾಗುವುದರ ಜೊತೆ ಗುಣಮಟ್ಟ, ಅನುಕೂಲತೆ ಮತ್ತು ಬಾಳಿಕೆಯನ್ನು ಹೆಚ್ಚಿಸಲು ಸಹಾಯವಾಗಿದೆ. ವಿವಿಧ ವಿನ್ಯಾಸಗಳ ಪರಿಶೀಲನೆ, ವಿಶ್ಲೇಷಣೆಯನ್ನು ಮೂಲಕ ಮಾಡುವುದು ಸಾಧ್ಯವಾಗುವುದರಿಂದ ಉತ್ಪನ್ನಗಳ ಭೌತಿಕ ಮಾದರಿಗಳ ತಯಾರಿಕೆಯ ಮತ್ತು ಪರೀಕ್ಷೆಯ ಅಗತ್ಯತೆ ಕಡಿಮೆಯಾಗಿದೆ. ಸಂಕೀರ್ಣ ಉತ್ಪನ್ನಗಳಲ್ಲಿ ಮೂಲಕ ಎಲ್ಲಾ ಮಾಹಿತಿಯನ್ನು ಪಡೆದುಕೊಳ್ಳಲು ಸಾಧ್ಯವಾಗದಿರುವುದರಿಂದ ಕೊನೆಯ ದೃಢೀಕರಣಕ್ಕೆ ಭೌತಿಕ ಪರೀಕ್ಷೆ ಬೇಕಾಗುತ್ತದೆ.
ಪೂರ್ವಸಂಸ್ಕರಣೆ- - – ಒಂದು ಮಾಡೆಲ್ ನಿರ್ಮಿಸಿ ಅದಕ್ಕೆ ಅದರ ಸುತ್ತಲಿನ ಪರಿಸರದ ಅಂಶಗಳನ್ನು ಅನ್ವಯಿಸುವುದು - .
ಈ ಚಟುವಟಿಕೆಗಳನ್ನು ಮಾಡಲು ಅಭಿವೃದ್ಧಿಪಡಿಸಲಾದ ತಂತ್ರಾಂಶಗಳನ್ನು ಎಂದು ಕರೆಯಲಾಗುತ್ತದೆ. ಘಟಕಗಳ ಮತ್ತು ಅಸೆಂಬ್ಲಿಗಳ ಗಟ್ಟಿತನವನ್ನು, ಕಾರ್ಯತತ್ಪರತೆಯನ್ನು ವಿಶ್ಲೇಷಿಸಲು ಬಳಕೆಯಾಗುತ್ತದೆ. , , ಮತ್ತು ಕೆಲಸಗಳನ್ನು ಇದು ಒಳಗೊಂಡಿರುತ್ತದೆ. ವಿನ್ಯಾಸಕಾರಿಗೆ ವಿನ್ಯಾಸಗಳ ಅನೇಕ ವಿಶ್ಲೇಷಣ ಮಾಹಿತಿಯನ್ನು ಒದಗಿಸುವುದರ ಮೂಲಕ ಆ ಬಗ್ಗೆ ನಿರ್ಧಾರ ತಳೆಯಲು ಸಹಕಾರಿಯಾಗಿದೆ. ಆಟೋಮೋಟಿವ್, ಏವಿಯೇಷನ್, ಸ್ಪೇಸ್, ಶಿಪ್ ಬಿಲ್ಡಿಂಗ್ ಮೊದಲಾದ ಕೈಗಾರಿಕೆಗಳಲ್ಲಿ ಇದು ಬಳಕೆಯಾಗುತ್ತಿದೆ.
ಇಂಜಿನಿಯರಿಂಗ್ ವಿಶ್ಲೇಷಣೆಯ ಕೆಲಸಗಳಿಗಾಗಿ ಕಂಪ್ಯೂಟರ್ ತಂತ್ರಾಂಶಗಳ ಬಳಕೆಯನ್ನು ಗಣಕ ನೆರವಿನ ವಿನ್ಯಾಸ ಅಥವಾ ಕಂಪ್ಯೂಟರ್ ಏಡೆಡ್ ಇಂಜಿನಿಯರಿಂಗ್ ಎಂದು ಹೇಳಲಾಗುತ್ತದೆ. ಇದು , , , ಮತ್ತು ಒಳಗೊಂಡಿರುತ್ತದೆ.
ಗ್ರೀನ್ ಮಾರ್ಕೆಟಿಂಗ್ ಕಂಪನಿಯ ಉತ್ಪನ್ನಗಳು ಮತ್ತು ಸೇವೆಗಳ ಪರಿಸರ ರಕ್ಷಣೆ ಗುಣಲಕ್ಷಣ ಇದೆ.ಗ್ರೀನ್ ಮಾರ್ಕೆಟಿಂಗ್ ನಲ್ಲಿ ಸಾಮಾನ್ಯವಾಗಿ ಬಳಕೆಯಲ್ಲಿ ಉತ್ಪನ್ನದ ಹೆಚ್ಚಿನ ಶಕ್ತಿ ದಕ್ಷತೆ ಮತ್ತು ಕೃಷಿಯಲ್ಲಿ ರಾಸಾಯನಿಕಗಳ ಕಡಿಮೆ ಬಳಕೆ ಅಥವಾ ವಿಷಕಾರಿ ಹೊರಸೂಸುವಿಕೆಯನ್ನು ಮತ್ತು ಉತ್ಪಾದನೆಯಲ್ಲಿ ಇತರ ಮಾಲಿನ್ಯಕಾರಕಗಳು ಕಡಿಮೆ ಬಿಡುಗಡೆ ಸೇರಿವೆ ಎಂದು ಹೆಳುತಾರೆ. ಮಾರುಕಟ್ಟೆದಾರರು ಹಸಿರು ವ್ಯಾಪಾರೋದ್ಯಮದ ಒಂದು ಅಂಶವಾಗಿದೆ ಪ್ರತಿ ಅನೇಕ ರೀತಿಯಲ್ಲಿ, ಪರಿಸರ ಸ್ನೇಹಿ ಉತ್ಪನ್ನಗಳ ಬೆಳೆಯುತ್ತಿರುವ ಗ್ರಾಹಕ ಬೇಡಿಕೆ ಪ್ರತಿಕ್ರಿಯಿಸಿದವು. 2 ) ವಿಶೇಷವಾಗಿ ಶಕ್ತಿ ಸಾಮರ್ಥ್ಯವನ್ನು , ತ್ಯಾಜ್ಯ ಕಡಿಮೆಯಾಗುತ್ತದೆ , ಸಂರಕ್ಷಣೆ, ಮತ್ತು ಹವಾಮಾನ ನಿಯಂತ್ರಣ ಗಮನದಲ್ಲಿರಿಸಿಕೊಂಡವುಗಳು ಹೊಸ ಉತ್ಪನ್ನಗಳು ಪರಿಚಯಿಸಿದಾರೆ, ಮತ್ತು 3 ) ಇದೇ ಗ್ರಾಹಕರು ಒಂದು ಕಣ್ಣಿಟ್ಟು ಅಸ್ತಿತ್ವದಲ್ಲಿರುವ ಉತ್ಪನ್ನಗಳು ಮರುವಿನ್ಯಾಸಗೊಂಡಿದಾರೆ . ಹೆಚ್ಚು ವೀಕ್ಷಕರು ಅಂತಹ ಒತ್ತು ಲಾಭ ಮಾಡಲು ಅನುಕೂಲವಾಯಿತು ಏಕೆಂದರೆ ಕೆಲವು ವ್ಯಾಪಾರಗಳು ಮಾತ್ರ ಹಸಿರು ಮಾರ್ಕೆಟಿಂಗ್ ತೊಡಗಿಸಿಕೊಳ್ಳಲು ಒಪ್ಪುತ್ತಾರೆ.